
P R O C E S – V E R B A L


Încheiat azi, 26 mai 2011, în cadrul şedinţei Consiliului local Sighişoara din data de 26 mai 2011.
Înainte ca preşedintele de şedinţă să preia lucrările şedinţei, domnul primar o  prezintă pe  domnişoara Fleşariu Anca, noul secretar al municipiului, căreia îi urează mult succes în activitate. Domnii consilieri aplaudă. 

Are cuvântul domnişoara Fleşariu Anca, secretarul municipiului, care îşi exprimă speranţa că va colabora bine cu Consiliul local, precizând faptul că este deschisă la orice discuţie, chiar şi critică, dacă aceasta este constructivă şi în limitele legalităţii.

Domnişoara Anca Fleşariu, secretarul municipiului,  anunţă că la şedinţă sunt prezenţi un număr de 16 consilieri din totalul de 19  consilieri în funcţie. Lipsesc:  domnul consilier Ciucan Cristian, plecat în străinătate, domnul consilier Puşcaş Cornel, al cărui fiu a absolvit azi liceul şi doamna consilier Szasz Izolda, care şi-a anunţat întârzierea.

Întreabă dacă în legătură cu modul de redactare a hotărârilor şi a procesului verbal din şedinţa anterioară sunt obiecţiuni. Nu sunt obiecţiuni.

Atenţionează în legătură cu necesitatea respectării art. 76 şi 77 din Legea nr. 393/2004, coroborat cu dispoziţiile art. 46 din Legea nr. 215/2001, republicată,  privind existenţa unei stări de incompatibilitate sau a unui conflict de interese a aleşilor locali în situaţia adoptării unor hotărâri înscrise pe ordinea de zi. Consilierii au obligaţia să anunţe,  înainte de a se intra în discuţii,  acest lucru.

Anunţă că în conformitate cu   Regulamentul,   şedinţa de azi va fi condusă de către domnul Toth Tivadar, căruia îi dă cuvântul.

Are cuvântul preşedintele de şedinţă, domnul Toth Tivadar, care anunţă că la şedinţă participă ca invitaţi  domnul Oprea Mircea-Ţonu, directorul SC ATT S.A., doamna Gasparik Andreea, directorul medical al Spitalului municipal,  domnul Hofnăr Mihai, directorul A.V.P.S. Sighişoara şi şefii  serviciilor publice din cadrul Primăriei si a unităţilor direct subordonate.

Supune la vot următoarea 





O R D I N E  DE  ZI:

1. Procesele verbale ale şedinţelor Consiliului de Administraţie al Spitalului Municipal Sighişoara din 24.02.2011 şi 13.05.2011

2. Petiţia nr. 11/CL/28.04.2011,  prin care Grupul Coral ˝Nicolae Bogdan˝ Sighişoara solicită finanţare  (5000 lei) pentru participare la Festivalul de Muzică Ortodoxă de la Pomorie - Bulgaria 

3. Petiţia nr. 12/CL/04.05.2011,  prin care d-na Casianov Nicoleta,  domiciliată în str. N. Filipescu nr. 52, face propuneri referitoare la proiectul de hotărâre privind impozitele şi taxele locale pentru anul 2012

4. Petiţia nr. 13/CL/04.05.201,  prin care  Asociaţia Turistică Sighişoara solicită menţinerea taxei locale hoteliere la nivelul actual de 0,5 %

5. Petiţia nr. 14/CL/04.05.2011,  prin care  SC Transtex SRL solicită revocarea în parte a unor  hotărâri ale Consiliului Local Sighişoara, anularea unor acte administrative fiscale şi exonerarea societăţii de la plata sumei de 1.798,70 lei

6. Petiţia nr. 15/CL/09.05.2011, prin care SC Avalon  Communication mulţumeşte Consiliului local pentru sprijinul acordat la organizarea evenimentului cultural ˝ARTVENTURE ˝

7. Petiţia nr. 16/CL/10.05.2011,  prin care  cetăţeni din Sighişoara solicită introducerea postului local de televiziune TÂRNAVA TV în grila analogică a operatorului RCS-RDS

8. Petiţia nr. 18/CL/10.05.2011,  prin care Asociaţia Crescătorilor de Păsări şi Animale Mici de Rasă solicită sprijin financiar şi aprobarea unor locaţii pentru organizarea expoziţiei naţionale din anul 2012

9. Petiţia nr. 19/CL/17.05.2011, prin care d-l Luca Vasile solicită informaţii cu privire la stadiul procesului intentat de Municipiul Sighişoara, Comisiei Locale de Fond Funciar Daneş

10. Petiţia nr. 20/CL/20.05.2011, prin care Asociaţia Vânătorilor şi Pescarilor Sportivi din Sighişoara solicită ˝remodificarea  limitelor fondului cinegetic Criş ˝ 

11. Petiţia nr. 21/CL/20.05.2011,  prin care SC SEFAR SRL Sighişoara anunţă intenţia de cumpărare a unui teren în Cartier Târnava II

12. Proiect de hotărâre privind casarea mijloacelor fixe şi a obiectelor de inventar din evidenţele Spitalului Municipal Sighişoara 

13. Proiect de hotărâre privind aprobarea statului de funcţii şi a organigramei Spitalului Municipal Sighişoara 

14. Proiect de hotărâre privind  procentul din valoarea totală estimată cu care autoritatea administraţiei publice locale se angajează să participe în anul 2011 la cofinanţarea cheltuielilor de investiţii- dotare cu aparatură medicală- pentru Spitalul Municipal Sighişoara

15. Proiect de hotărâre privind  stabilirea  impozitelor şi taxelor pe anul  2012

16. Proiect de hotărâre privind aprobarea aderării comunei Cheţani la Asociaţia de Dezvoltare Intercomunitară Aqua Invest Mureş  

17. Proiect de hotărâre privind însuşirea valorii actualizate a investiţiei pentru obiectivul Îmbunătăţirea calităţii mediului prin înfiinţare parc în municipiul Sighişoara, judeţul Mureş 

18. Proiect de hotărâre privind organizarea ediţiei 2011 a Târgului Meşteşugarilor

19. Proiect de hotărâre privind modificarea Statului de funcţii şi a Organigramei   Municipiului Sighişoara

20. Proiect de hotărâre privind abrogarea Hotărârii Consiliului Local  nr. 232/21.12.2010

21. Proiect de hotărâre privind  modificarea şi completarea  Anexei nr. 9 la Hotărârea Consiliului Local  Nr. 91/ 27.05.2010 

22. Proiect de hotărâre privind însuşirea unor documentaţii cadastrale

23. Proiect de hotărâre privind închirierea unui teren şi preluarea unui contract de închiriere

24. Proiect de hotărâre privind prelungirea unor contracte de închiriere 

25. Proiect de hotărâre privind transmiterea în folosinţă gratuită către Liceul Teoretic Joseph Haltrich a Sălii de sport situată în str. Mihai Eminescu nr. 6 

26. Proiect de hotărâre privind  încetarea  Contractului de concesiune nr. 132/25.01.2005

27. Proiect de hotărâre privind avizarea vânzării unei locuinţe de către SC ATT SA Sighişoara 

28. Proiect de hotărâre privind concesionarea unui teren  

29. Proiect de hotărâre privind aprobarea preţurilor pentru produse alimentare şi nealimentare practicate în magazinul economat pe luna IUNIE  2011  
Preşedintele de şedinţă anunţă că, faţă de ordinea de zi difuzată, executivul propune completarea acesteia cu câteva  puncte, sens în care îi dă cuvântul secretarului municipiului, domnişoara Fleşariu Anca, pentru a le prezenta.

Are cuvântul secretarul municipiului, care propune completarea ordinii de zi cu următoarele puncte suplimentare: 

1. Proces-verbal întocmit de către Comisia care a analizat contractul încheiat cu S.C. Boss Company S.R.L.

2. Petiţia doamnei Nora Ioanovici în legătură cu solicitarea pe care o face pentru acordarea unei sume de bani pentru deplasarea la un concurs internaţional din oraşul Kaposvar din Ungaria;

3. Petiţia domnului Fintoc Mihai în legătură cu modul în care s-a făcut repartizarea locurilor de parcare în cartierul Andrei Şaguna

Intervine domnul Rolea George cu precizarea că mai este depusă o petiţie din partea doamnei Tomuleţ din str. Târnavei prin care solicită scoaterea de pe ordinea de zi a punctului 20 privind abrogarea Hotărârii Consiliului local nr. 232/2010 şi propune a fi trecută şi aceasta pe ordinea de zi, fiind, deci, 4 petiţii cu care ordinea de zi se completează.

Preşedintele de şedinţă, domnul Toth Tivadar, supune la vot ordinea de zi cu completările făcute. Se aprobă cu unanimitate de voturi.

Se intră în ordinea de zi.

Preşedintele de şedinţă propune să se discute punctul 10 din ordinea de zi pentru ca participanţii la acest punct să nu fie reţinuţi. Se aprobă propunerea făcută. 

La punctul zece se dă cuvântul domnişoarei  Anca Fleşariu, secretarul municipiului, pentru a prezenta Petiţia nr. 20/CL/20.05.2011, prin care Asociaţia Vânătorilor şi Pescarilor Sportivi din Sighişoara solicită ˝remodificarea  limitelor fondului cinegetic Criş ˝. 

Se trece la discuţii: 

Domnişoara secretar Fleşariu Anca face precizarea că aceste graniţe, după cum au fost solicitate în petiţie, se stabilesc de către I.T.R.S.V., prin Ministerul Mediului şi prin Hotărâre de Guvern sau Ordin al Ministrului. Noi nu putem spune acum cum se stabilesc aceste limite. Dacă există un act normativ care să stea la baza acestei solicitări, atunci se va putea proceda în consecinţă. Dacă domnii consilieri consideră că se impune a se proceda altfel… Întreabă dacă există un reprezentat al asociaţiei de faţă, care să poată da mai multe explicaţii.

Domnul Gavrilă Ionel arată că domnişoara secretar nu l-a lămurit în ceea ce priveşte această solicitare. Se pare că ei cer ceva, iar noi am hotărât altceva. Se întreabă dacă la vremea respectivă, Consiliul local a hotărât greşit?

Domnul Urian Cosmin arată că s-a hotărât atribuirea către Fondul de vânătoare.

Domnul Truţă Petru arată că, prin Hotărârea Consiliului local nr. 45/2011 s-a aprobat înscrierea municipiului în Asociaţia Terra-Agro pentru aprobarea fondului de vânătoare. Limita dintre cele două fonduri de vânătoare este valea Şaeşului. În aceeaşi asociaţie s-au înscris şi comunele Daneş şi Apold. Dosarul este la Ministerul Mediului pentru verificare. Dacă a existat o altă delimitare, noi nu avem date la nivel de municipiu. Municipiul, ca unitate administrativ-teritorială, nu are nici o atribuţie în ceea ce priveşte modificarea graniţelor. 

Domnul Eftimie Adrian întreabă în ce bază se solicită această readucere la vechiul fond de vânătoare? Nu s-a făcut acest lucru acum două săptămâni?

Domnul Gherman Petru din partea Asociaţiei Vânătorilor şi Pescarilor Sportivi, arată că asociaţia nu a solicitat ca Primăria să modifice graniţele acestui fond de vânătoare pentru că nu are această competenţă. Graniţa acestui fond de vânătoare, pe timpul lui Ceauşescu, a fost comuna Apold. Asociaţia nu cere decât sprijinul Consiliului local pentru că este o situaţie specială. Au plecat două fonduri de vânătoare şi au mai rămas 30 de vânători. Acesta a fost motivul pentru care s-a cerut să se revină la vechea graniţă. Nu se cere modificarea graniţelor de către Consiliul local, ci numai sprijin pentru ca aceste demersuri să fie făcute împreună.  Primăria Sighişoara are puţin teren acolo, majoritatea aparţine comunei Apold. De asemenea, arată că nu a avut cunoştinţă de faptul că municipiul Sighişoara s-a asociat cu fondul de vânătoare Daneş. Ar vrea să ştie cu ce s-a asociat municipiul, cu ce a intrat în această asociere pentru că legea prevede anumite reguli în acest sens. Acest demers este făcut într-un singur scop, acela al atribuirii fondului de vânătoare, dar cum se ştie, orice regulă are şi excepţii. Asociaţia solicită sprijin pentru a se face o adresă, împreună cu cele două primării, pentru a se face demersurile necesare la Ministerul Mediului. Încearcă să obţină acea parte din fondul de vânătoare, care reprezintă 5% din totalul fondului. 

Domnul Rolea George recunoaşte că este confuz. Se cere acum sprijin pentru modificarea graniţelor limitelor fondului cinegetic, cu toate că noi suntem înscrişi în Asociaţia Terra-Agro. Nu înţelege cu ce i-ar ajuta pe cei 30 de vânători faptul că se modifică graniţele, în condiţiile în care noi am semnat o asociere cu un alt fond de vânătoare şi, indiferent care vor fi graniţele, noi tot cu acel fond de vânătoare rămânem.

Domnul Gherman Petru arată că ar câştiga câteva hectare în plus. 

Domnul Rolea întreabă unde se află suprafaţa la care face referire?

Domnul Gherman  arată că acest fond se află la Asociaţia Terra-Agro. 

Domnul Rolea George întreabă dacă aceste limite trebuie să rămână tot acolo, ori vor veni ulterior să ceară modificarea lor?

Domnul Gherman Petru arată că va trebui să aibă o discuţie în prealabil şi cu domnul Barbu de la asociaţia Criş pentru a-i cere acordul.

Domnul Rolea îl roagă pe domnul Gherman să se pună prima dată de acord cu domnul Barbu, după care să revină cu solicitarea.

Domnul Gherman Petru arată că nu s-a pus de acord cu reprezentanţii Asociaţiei Terra-Agro pentru că nu a ştiut că municipiul Sighişoara s-a asociat cu acest fond de vânătoare.  Roagă să fie sprijinit în demersurile pe care le face, mai ales pentru faptul că majoritatea vânătorilor sunt din Sighişoara.

Domnul primar arată că la vremea respectivă, când s-a luat hotărârea de Consiliul, nu s-a ştiut că limitele ajung până la Criş, iar acum este greu să se modifice suprafeţele cu care am intrat noi în asociere. Asta presupune să luăm de la capăt o serie de acte care sunt deja duse la Bucureşti. Propune ca domnul Gherman să se pună de acord cu domnul Barbu şi în funcţie de aceasta va lua o hotărâre şi Consiliul local.

Domnul Toth Tivadar propune să se accepte varianta propusă de către domnul primar.
În urma discuţiilor purtate se stabileşte reluarea acestei solicitări după ce în prealabil părţile implicate se pun de acord şi prezintă concluziile în faţa Consiliului local.
La primul punct, preşedintele de şedinţă, domnul Toth Tivadar, supune spre luare la cunoştinţă Procesele verbale ale şedinţelor Consiliului de Administraţie al Spitalului Municipal Sighişoara din 24.02.2011 şi 13.05.2011.

Domnul Eftimie Adrian propune să se prezinte aceste procese verbale tipărite, nu scrise de mână pentru că nu sunt destul de lizibile.

Domnişoara Fleşariu Anca precizează faptul că aceste procese verbale sunt extrase dintr-un registru. 
La punctul doi se dă cuvântul domnişoarei Anca Fleşariu, secretarul municipiului,  pentru a prezenta Petiţia nr. 11/CL/28.04.2011,  prin care Grupul Coral ˝Nicolae Bogdan˝ Sighişoara solicită finanţare  (5000 lei) pentru participare la Festivalul de Muzică Ortodoxă de la Pomorie – Bulgaria. Propune să se dea cuvântul domnului director economic, Oltean Emil.

Intervine domnul Eftimie Adrian, care propune ca toate punctele unde se solicită bani, să se discute împreună.

Domnul Toth Tivadar, preşedintele de şedinţă, îl roagă pe domnul Oltean să-şi spună punctul de vedere pentru fiecare caz în parte.
Domnul Oltean Emil arată că, atunci când s-a întocmit bugetul, s-a rezervat o sumă de bani pentru activităţile culturale. Tot ce apare acum este suplimentar şi consumă din banii pentru celelalte festivaluri. Nu avem de unde să luăm aceşti bani. Ar fi trebuit să fie solicitaţi la începutul anului şi să fie cuprinşi în bugetul local.  

Domnul Gavrilă Ionel nu doreşte să-l contrazică pe domnul Oltean, dar acestea sunt cazuri speciale. Este vorba de un cor care face o deplasare pentru a participa la un festival, iar suma nu este atât de mare încât să ne dea peste cap socotelile. În ceea ce priveşte celelalte manifestări, este de acord cu domnul Oltean pentru că toţi cei care organizează asemenea manifestări culturale trebuie să-şi facă un buget.

Domnul Oltean Emil arată că nu se poate cere cu o săptămână înainte de deplasare nişte bani. 

Domnul  Adăscăliţei Ion doreşte şi dânsul să prezinte un eveniment important. Vom avea onoarea să găzduim o expoziţie naţională a crescătorilor de animale mici. În Sighişoara s-a înfiinţat prima asociaţie în anul 1896 şi cu această ocazie îi mulţumeşte domnului viceprimar, care a sprijinit întotdeauna aceste acţiuni. Faptul că se organizează o expoziţie naţională, obligă asociaţia să ceară nişte bani. 

Domnul viceprimar arată că această expoziţie va avea loc în ianuarie 2012 şi acum este nevoie de un aviz de principiu. 

Domnul Rolea George arată că aceeaşi situaţie excepţională este invocată şi de către Trupa Kids, care este prezentă la fiecare eveniment, cum ar fi balurile Lions sau Rottary etc. Suma solicitată nu este mare şi trebuie să îi sprijinim şi pe ei. Chiar dacă nu sunt bani, trebuie ţinut cont de faptul că Trupa Kids a fost invitată la un concurs european. Are convingerea că merită acest sprijin pentru că ne vor reprezenta în străinătate.

Domnul Ştefănescu Constantin arată că s-a discutat tot timpul despre propaganda pe care trebuie să o facem ca Sighişoara să fie cunoscută. Acum vine momentul ca să ne prezentăm şi în exterior, iar aceşti copii ne onorează şi cu siguranţă că ne vor aduce şi premii. Când avem nevoie de ei îi invităm să ne danseze, iar când au nevoie ei de noi, le spunem că nu mai avem bani.  Trebuie să găsim banii respectivi. De asemenea, aceeaşi situaţie este şi cu corul „Bogdan”. Domnul Bogdan a activat foarte mulţi ani şi a constituit acest cor aproape din nimic, atunci când a funcţionat la Casa de copii. Ei vor acum să ducă pe meleaguri străine cultura şi tradiţia românească. Este convins că nu moare nimeni dacă municipiul dă aceşti bani. Trebuie să susţinem aceste activităţi, inclusiv cu expoziţia păsărilor mici. 

Domnul primar arată că a vorbit cu domnul Oltean despre această problemă şi nu este altă soluţie decât să se ia din banii alocaţi altor manifestări culturale. Ulterior se poate veni cu o rectificare de buget.

Domnul Oltean Emil atrage atenţia ca pe viitor aceste solicitări să fie făcute din timp pentru a putea fi cuprinse în buget. 

Domnul primar adaugă faptul că, deşi a rugat-o pe doamna Nora Ioanovici, care conduce Trupa Kids, să vină cu asemenea solicitări, dânsa a spus că a uitat. Anul acesta să nu uităm noi să o întrebăm. O roagă pe doamna Raţiu Anca să aibă în vedere acest lucru.

Domnul Oprea Nicolae arată că este foarte interesant şi frumos la ceea e asistăm. Fiecare proiect este bine susţinut, dar nu pentru aceasta am venit, deoarece esenţial este o singură problemă. Domnul Oltean trebuie să vină cu soluţii concrete pentru că dânsul gestionează banii. Îl roagă să dea soluţii concrete. 

Domnul  Toth Tivadar constată că există o anumită sumă, de care trebuie să tragem ca să ajungă peste tot.  Dacă alocăm sume de bani pentru proiecte noi, atunci luăm din altă parte.  Se poate aproba, dar atunci pentru celelalte evenimente sumele de bani vor fi mai mici pentru că nu se ştie când va fi o nouă rectificare de buget. Roagă să se dea un aviz de principiu.

Supune la vot propunerea de a se aloca suma de 5000 lei pentru Grupul coral „Bogdan”, de asemenea, aceeaşi sumă şi pentru Trupa Kids.

Se aprobă cu unanimitate de voturi. 

Intervine secretarul municipiului, care arată că pe un acord de principiu nu se pot da banii. Este nevoie de un proiect de hotărâre. Deplasarea se face peste câteva zile şi nu mai este timp pentru a se veni cu un proiect de hotărâre. Sunt doar petiţii, neînsoţite de proiecte de hotărâre.

Domnul Rolea George întreabă dacă nu se poate redacta proiectul de hotărâre în pauză?

Domnul Gavrilă Ionel întreabă dacă este necesar să se iniţieze un proiect de hotărâre? S-au mai dat asemenea acordul de principiu, fără proiecte de hotărâre.

Domnişoara Fleşariu Anca, secretarul municipiului, arată că s-au dat avize de principiu, iar în şedinţa următoare s-a venit cu proiectele de hotărâre.

Domnul Gavrilă Ionel susţine că au fost situaţii în care s-a dat avizul de principiu şi banii s-au dat fără proiect de hotărâre.

Domnul Toth Tivadar arată că întotdeauna s-a venit şi cu proiectul de hotărâre.

Domnul Rolea George propune să se discute la urmă, pentru a avea timp pentru întocmirea  proiectului  de hotărâre.

Domnişoara Fleşariu Anca nu crede că va reuşi să întocmească proiectul de hotărâre.

Domnul Ştefănescu Constantin arată că s-a dat acordul de principiu, iar în pauză să se întocmească proiectele de hotărâre.

Domnişoara Fleşariu Anca arată că banii sunt deja alocaţi şi nu ştie de unde să fie luaţi aceşti bani.

Domnul Rolea George arată că domnii consilieri au fost de acord, iar din câte a înţeles, se va încerca o suplimentare de buget. Aceşti copii ne aduc onoare pentru că ne vor reprezenta la un campionat european.

Domnişoara Fleşariu Anca, secretarul municipiului, arată că va încerca să facă un proiect de hotărâre împreună cu Direcţia economică şi cu Biroul relaţii cu publicul. 

Doamna Raţiu Anca arată că o parte din suma alocată manifestărilor culturale s-a dat prin hotărâri ale Consiliului local şi au mai rămas 9000 lei pentru Festivalul de fanfară. Nu mai sunt alţi bani. Nu se mai poate veni cu o altă hotărâre pentru a se lua din banii daţi deja în baza unei hotărâri. 

Domnişoara Fleşariu arată că trebuie făcută o rectificare de buget.

Domnul Gavrilă Ionel nu înţelege de ce se mai discută petiţia dacă nu sunt bani.

Domnişoara Fleşariu Anca arată că din moment ce au fost depuse aceste petiţii, ele trebuie discutate.

Domnul Prodan Dumitru propune să se convoace o şedinţă extraordinară pentru a se discuta cele două proiecte de hotărâre.

Domnul Ferezan Mircea propune să se renunţe la indemnizaţia de consilieri. 

Domnul Burlacu Adrian propune să se încerce ca asemenea activităţi să nu mai fie scăpate din bugetul local. Nu sunt bani pentru că se duc aiurea! Personal este dispus să renunţe la indemnizaţia sa de consilier pentru că altfel nu avem de unde să le dăm bani pentru că banii s-au dus unde nu trebuie. Legea spune clar că trebuie făcută rectificare.

Domnul viceprimar arată că, aşa după cum a rezultat din discuţii, au mai rămas 9.000 lei pentru Festivalul de fanfară. Propune ca această sumă să fie împărţită în doi pentru cele două urgenţe, iar pentru Festivalul de fanfară să venim cu o rectificare. 

Preşedintele de şedinţă, domnul Toth Tivadar, supune la vot propunerea făcută de către domnul viceprimar, urmând ca în pauză să se redacteze cele două proiecte de hotărâre, care se vor discuta ca ultim punct pe ordinea de zi. 

Soseşte doamna consilier Szasz Izolda. Sunt prezenţi un număr de 17 consilieri.

Domnul Rolea George arată că şi dânsul renunţă la indemnizaţia sa de consilier pentru a mai suplimenta suma. 

Doamna Szasz Izolda arată că acest lucru se poate face de fiecare dată . Fiecare consilier poate dona indemnizaţia de consilier din proprie iniţiativă. Personal a făcut acest lucru nu o dată, deşi nu a spus nimănui pentru că nu vrea să fie considerată populistă.

 Punctul trei privind Petiţia nr. 12/CL/04.05.2011,  prin care d-na Casianov Nicoleta,  domiciliată în str. N. Filipescu nr. 52, face propuneri referitoare la proiectul de hotărâre privind impozitele şi taxele locale pentru anul 2012, cât şi punctul patru privind Petiţia nr. 13/CL/04.05.201,  prin care  Asociaţia Turistică Sighişoara solicită menţinerea taxei locale hoteliere la nivelul actual de 0,5 %, se vor discuta împreună, odată cu punctul 15 privind stabilirea impozitelor şi a taxelor locale pe anul 2012. 
La punctul cinci se dă cuvântul domnişoarei  Anca Fleşariu, secretarul municipiului, pentru a prezenta Petiţia nr. 14/CL/04.05.2011,  prin care  SC Transtex  SRL solicită revocarea în parte a unor  hotărâri ale Consiliului Local Sighişoara, anularea unor acte administrative fiscale şi exonerarea societăţii de la plata sumei de 1.798,70 lei.

Se trece la discuţii:

Domnişoara Fleşariu Anca, secretarul municipiului, explică faptul că nu se poate da curs solicitării deoarece o hotărâre a Consiliului local adoptată în anul 2009 nu se mai poate revoca după trei ani. S-ar fi putut solicita revocarea în anul 2009 pentru Hotărârea nr. 147/2009 şi  în anul 2010 pentru Hotărârea nr. 7/2010. Societatea Transtex are dreptul să solicite anularea hotărârilor respective în contencios administrativ. 

Domnul Eftimie Adrian întreabă din ce se compune suma la care se face referire. Sunt majorări şi penalităţi?

Domnişoara Fleşariu explică din ce se compune suma respectivă. 

Domnul Eftimie Adrian arată că este de acord cu faptul că nu se mai poate reveni asupra hotărârilor luate, dar propune ca atunci când se vor discuta impozitele şi taxele pe anul viitor, să se analizeze şi în ce măsură au ei dreptate sau nu. Propune să se reia discuţia cu acea ocazie.

Domnul Popa Adrian arată că este vorba şi de taxa de măturat stradă. 

Domnul viceprimar precizează faptul că societatea Transtex contestă taxa de depunere în rampă.

Domnul Ferezan Mircea întreabă dacă această taxă nu este pentru dezvoltarea rampei? Înseamnă că este o taxă care este definită greşit sau contractul de prestări servicii cu S.C. Schuster Ecosal conţine o exprimare greşită şi astfel se suprapun nişte taxe. 

Se vor relua aceste discuţii atunci când se vor discuta impozitele şi taxele pe anul 2012.

În urma discuţiilor purtate, domnii consilieri constată că din punct de vedere legal nu se poate da curs solicitării S.C. Transtex S.R.L. şi ca urmare Consiliul local îşi menţine  hotărârile adoptate. 

La punctul şase se dă cuvântul domnişoarei  Anca Fleşariu, secretarul municipiului, pentru a prezenta Petiţia nr. 15/CL/09.05.2011, prin care SC Avalon  Communication mulţumeşte Consiliului local pentru sprijinul acordat la organizarea evenimentului cultural ˝ARTVENTURE ˝.
La punctul şapte se dă cuvântul domnişoarei  Anca Fleşariu, secretarul municipiului, pentru a prezenta Petiţia nr. 16/CL/10.05.2011,  prin care  cetăţeni din Sighişoara solicită introducerea postului local de televiziune TÂRNAVA TV în grila analogică a operatorului RCS-RDS.

Din discuţiile purtate rezultă că postul local de televiziune Târnava a fost deja introdus în grila analogică a operatorului RCS-RDS.

La punctul opt se dă cuvântul domnişoarei  Anca Fleşariu, secretarul municipiului, pentru a prezenta Petiţia nr. 18/CL/10.05.2011,  prin care Asociaţia Crescătorilor de Păsări şi Animale Mici de Rasă solicită sprijin financiar şi aprobarea unor locaţii pentru organizarea expoziţiei naţionale din anul 2012.

Preşedintele de şedinţă, domnul Toth Tivadar, supune la vot  acordul de principiu în vederea alocării unui sprijin financiar Asociaţiei Crescătorilor de Păsări şi Animale Mici de Rasă în vederea organizării expoziţiei naţionale din anul 2012. Se aprobă cu 15 voturi pentru, o abţinere a domnului consilier Ferezan Mircea, iar domnul Ion Adăscăliţei nu participă la vot, fiind membru al acestei asociaţii. 
La punctul nouă se dă cuvântul domnişoarei  Anca Fleşariu, secretarul municipiului, pentru a prezenta Petiţia nr. 19/CL/17.05.2011, prin care d-l Luca Vasile solicită informaţii cu privire la stadiul procesului intentat de Municipiul Sighişoara, Comisiei Locale de Fond Funciar Daneş. 

Se trece la discuţii:

Domnul Luca Vasile cere să i se dea mai multe informaţii.

Domnişoara Fleşariu Anca, secretarul municipiului, informează asupra faptului că există un litigiu promovat de către municipiul Sighişoara împotriva comunei Daneş pentru revendicarea suprafeţei de 603 ha teren, care a aparţinut municipiului Sighişoara. Dosarul se află în apel la pronunţare. În prima instanţă acţiunea municipiului a fost respinsă.  În apel vom vedea în ce stadiu ne aflăm şi vom apela la toate mijloacele care ne stau la îndemână. 

Domnul Luca consideră că trebuie să fim mai insistenţi pentru că se pare că lucrurile merg în regres. Domnii consilieri trebuie să aibă în vedere faptul că este vorba de 600 ha de teren, care au aparţinut de Sighişoara. Acele case din capătul comunei sunt borne de hotar cu comuna Daneş.  Istoric vorbind, sunt hărţi şi documente care atestă  clar acest aspect. 

Doamna Szasz Izolda arată că nu cunoaşte problema din punct de vedere tehnic şi nici nu ştie ale cui interese sunt  reprezentate, dar atâta timp cât este un proces pe rol şi problema este tranşată de către instanţă, până când aceasta nu se pronunţă, nu ştie ce presiuni se pot face. Din discuţii, a înţeles că este în pronunţare cauza. Nici Preşedintele României nu are dreptul să intervină într-un proces în curs de pronunţare.

Domnul Luca Vasile arată că ne judecăm de 12 ani pentru aceste terenuri. 

Doamna Szasz Izolda susţine că din punct de vedere tehnic nu avem ce face până când nu decide instanţa.

Domnişoara Fleşariu Anca arată că a explicat cât se putea în detaliu cum stau lucrurile. Ni se va comunica sentinţa, după care în timp de 15 zile se poate ataca. 

Domnul Ştefănescu Constantin întreabă cum stau lucrurile cu comuna Albeşti?

Domnişoara Fleşariu Anca răspunde că situaţia este precum a fost stabilită de către instanţă, adică aşa cum a fost înainte.

La punctul 11 se dă cuvântul domnişoarei  Anca Fleşariu, secretarul municipiului, pentru a prezenta Petiţia nr. 21/CL/20.05.2011,  prin care SC SEFAR SRL Sighişoara anunţă intenţia de cumpărare a unui teren în Cartier Târnava II. Adaugă faptul că la materialele de şedinţă sunt depuse planurile de situaţie. A intervenit o schimbare în planul de situaţie depus de către petiţionar, în care primele două loturi s-au comasat şi s-a format un singur lot, urmând ca celelalte loturi să se renumeroteze. Suprafaţa pentru primele două loturi s-a majorat. Din datele pe care le are, există pentru aceste două loturi hotărârea Consiliului local de concesionare, nu de vânzare. Este vorba de Hotărârea Consiliului local nr. 158/2010. 

Se trece la discuţii:

Domnul primar arată că S.C. Sefar S.R.L. a cerut să cumpere un teren. Nu poate face acest lucru până când nu concesionează terenul. De asemenea, este nevoie şi de un P.U.D., iar noi n-am putut să facem lucrările cadastrale. S-a propus să se înceapă acolo prima lucrare de cadastru pentru că stau după noi de un an de zile pentru că n-am reuşit să facem lucrările cadastrale. Trebuie să venim cu un P.U.D. pentru această zonă. 

Domnul Rolea George întreabă dacă aceste loturi nu pot fi împărţite în loturi mai mici şi date tinerilor pentru a-şi construi locuinţe?

Domnul viceprimar intervine, arătând că este o zonă industrială.

Domnul Toth Tivadar propune să se meargă pe propunerea domnului primar, având în vedere că această vânzare nu se poate aproba până când nu se concesionează terenul şi până când nu se face un P.U.D.

Domnul viceprimar arată că pentru loturile 1 şi 2 şi-a manifestat interesul o societate din Germania, care vrea să facă aici o investiţie, iar S.C. Sefar doreşte să-şi mărească capacitatea pentru a confecţiona filtre, deoarece deocamdată ei produc doar ţesătura pentru filtre. Acest lucru înseamnă investiţii în Sighişoara şi multe locuri de muncă. Este vorba doar de loturile rămase.

Domnul Ştefănescu Constantin este de părere că pot participa la licitaţie.

Domnul arh. Ioan Velicu arată că are cunoştinţă de intenţia acestei societăţi de a se extinde pe o suprafaţă de teren.  Dacă există un acord de principiu se poate face o reamenajare a loturilor ca să intre şi S.C. Sefar, cu intenţia de modificare a suprafeţei care să fie aprobată în Consiliul local.

Domnul Rolea George arată că s-a acordat suprafaţa de 25.000 m.p. acestei societăţi. Doreşte să ştie care este gradul de ocupare al terenului?  Atunci când s-a făcut atribuirea, nu era ocupat tot terenul, dându-se un credit în avans. Trebuie să ne arate cât au folosit din acest teren pe care l-au cumpărat şi numai după aceea să vedem dacă li se mai dă în plus. Este posibil să aibă teren disponibil.

Domnul arh. Velicu arată că au teren, dar nu le ajunge. Din punct de vedere al gradului de ocupare, au depăşit procentul.  La vremea respectivă am fost de acord şi s-a dovedit a fi o investiţie reuşită în Sighişoara. Ei vor să mai construiască o hală de aceleaşi dimensiuni şi nu le ajunge suprafaţa de teren pe care o au. Societatea a fost întrebată la vremea respectivă dacă mai are nevoie de teren, dar între timp s-a schimbat directorul şi acesta a venit cu alte planuri. Dacă domnii consilieri hotărăsc să fie ajutaţi, se poate face reconfigurarea terenului.

Domnul Rolea George arată că dânsul ar vrea să se uite pe documentaţie pentru că nici atunci nu a fost de acord.  Vrea să vadă dacă au fost îndeplinite obligaţiile asumate.

Domnul Popa Adrian consideră că trebuie ajutat atât Sefarul, cât şi ceilalţi investitori pentru că ei aduc bani mai mulţi la bugetul local, la care se adaugă mai multe locuri de muncă. Propune să se facă relotizarea şi să se discute atât cu unul, cât şi cu celălalt.

Domnul Toth Tivadar propune şi dânsul să se procedeze în aşa fel, încât să vină şi unul şi celălalt şi să facă investiţii. S.C. Sefar merită să fie sprijinit pentru că a demonstrat că merită.

În urma discuţiilor purtate, se stabileşte în sarcina arhitectului şef relotizarea acestei suprafeţe de teren, care să fie supusă aprobării Consiliului local, în ideea ca investitorii să fie sprijiniţi pentru a-şi putea dezvolta activitatea.

În continuare se prezintă punctele suplimentare.

Astfel, se ia în discuţie solicitarea domnului Fintoc Mihai de a i se atribui un loc de parcare în cartierul Andrei Şaguna, unde deţine un apartament. 

Domnul Fintoc Mihai contestă faptul că angajaţii Primăriei nu au respectat întocmai Regulamentul de atribuire a locurilor de parcare, aprobat în şedinţa Consiliului local. 

Discuţii:

Domnul primar informează că ieri s-au atribuit locuri de parcare în cartierul Andrei Şaguna. Cu acest prilej au fost mici altercaţii, iar doamna Grosu Dana a avut un comportament neadecvat, dar între timp lucrurile s-au rezolvat.

Domnul Fintoc Mihai arată că prin Hotărârea nr. 117/2010 s-a aprobat şi Regulamentul de atribuire a locurilor de parcare. A îndeplinit toate condiţiile cerute de regulament pentru a primi un loc de parcare, iar atunci când i-a venit rândul, doamna Grosu a solicitat ceva în plus faţă de prevederile regulamentului, cerându-i o adeverinţă de la Asociaţia de proprietari, din care să rezulte că locuieşte la adresa respectivă. Atunci a venit la domnul primar pentru a-i relata situaţia, iar când s-a reîntors, soţul doamnei Grosu i-a spus să nu mai facă scandal pentru că îi dă dânsul un loc de parcare. Este convins că nu e vorba decât de rea-voinţă.

Este invitată doamna Grosu Dana pentru a explica cum au decurs lucrurile.

Domnul Toth Tivadar, preşedintele de şedinţă, trage concluzia că această problemă nu este de competenţa Consiliului local. Este vorba de un funcţionar public, subordonat primarului. Urmează ca domnul primar să ia toate măsurile necesare, după o cercetare prealabilă şi cu respectarea Regulamentului şi a darului legal aprobat în acest sens.

Domnul Burlacu Adrian este nemulţumit de faptul că nu se respectă Hotărârea Consiliului local, considerând că ne facem de râs, procedând astfel. Dacă a fost luată o hotărâre, ea trebuie respectată, fără a ne ploconi în faţa funcţionarilor din Primărie ca să ne dea locuri de parcare!

La propunerea domnului consilier Rolea George, solicitarea doamnei Tomuleţ din str. Târnavei,  prin care solicită scoaterea de pe ordinea de zi a punctului 20 privind abrogarea Hotărârii Consiliului local nr. 232/2010, se va discuta la punctul 20 a ordinii de zi. 

În continuare se trece la discuţii pe marginea procesului verbal întocmit de către Comisia de negociere a încetării contractului de concesiune nr. 4/12171/13.06.2005, încheiat cu S.C. Boss Company S.R.L,  constituită prin Dispoziţia Primarului nr. 694/2011.


Se trece la discuţii:


Domnul Truţă Petru arată că răscumpărarea a fost acceptată de către S.C. Boss Company, fie sub formă bănească, fie sub altă modalitate. Suma care reprezintă răscumpărarea se compune din profitul realizat anterior, înmulţit cu numărul de luni rămase până la termenul stabilit, cât şi răscumpărarea investiţiilor realizate înainte de termen. Punctul  de vedere al comisiei a fost, ca din perspectiva normelor legale, a adresei Instituţiei Prefectului se poate negocia doar modificarea limitei maxime sau minime a contractului de concesiune, iar ca şi negociere, ca şi termen de negociere era 25 iunie 2011. 


Domnul Burlacu Adrian doreşte să înceapă cu începutul pentru a aduce aminte colegilor ce s-a întâmplat în şedinţa trecută, când pe ordinea de zi a fost pus un proiect de hotărâre, iar ulterior s-a venit cu o completare a proiectului de hotărâre. A fost vorba de un proiect de hotărâre în care se negocia ca şi termen rezilierea contractului de concesiune, în urma analizei raportului comisiei Consiliului local, care a analizat acest dosar. După aceea s-a venit cu o altă propunere pe ordinea de zi. Aşa după cum toţi îşi aduc aminte, domnului Ştefănescu a propus, şi ceilalţi au fost de acord cu propunerea lui, conducerea Boss Company a spus că este dispusă să renunţe la contract şi să se intre într-o negociere. Bineînţeles că acest lucru a fost făcut,  şi o  poate demonstra, de faţadă, a fost totul o înţelegere a executivului cu această firmă Boss pentru a mai trage un pic de timp şi pentru a-i pune pe consilieri într-o poziţie dificilă şi proastă pentru că, din păcate, acest executiv şi acest partid care au urmărit această concesiune, unii doresc să o ţină şi alţii nu. A propus să se constituie o comisie pentru că a ştiut că atunci nu se va face nimic şi aşa a şi fost! Comisia s-a întâlnit de două ori, timp în care membri acesteia şi-au spus punctele de vedere, implicit şi doamna Szasz, care este de specialitate,  dar nu au avut cum să facă o negociere pe bani, deşi personal ar fi vrut acest lucru,  pentru că bugetul local a fost păgubit şi ar fi trebuit să încasăm nişte bani şi atunci era O.K. şi toată lumea fericită.  A doua variantă a fost să mergem până în 25 a lunii, neputând veni în faţa Consiliului local cu o propunere de acordare de bani,  pentru că de fapt Consiliul local face acest lucru, întrucât contractul nu a fost respectat. Sunt multe puncte pentru care contractul trebuia reziliat de mult şi atunci s-a spus să se meargă cu el până în 25 a lunii. După aceea a fost invitată S.C. Boss Company ca să-şi spună punct lor de vedere, iar noi să ni-l susţinem pe al nostru. Reprezentanţii societăţii au venit însoţiţi de avocatul lor, rezultând că nu prea ştiu de ce au venit, astfel că nu au prezentat nici o sumă. Este foarte complicat să prezinte o sumă pentru că este un calcul aritmetic, matematic şi logic care pe noi ne depăşeşte, având la bază o formulă foarte stufoasă. Ori un agent economic poate cere orice sumă doreşte pentru că nu-l doare gura, ei pot să ceară şi un milion de Euro, important este cine dă aceşti bani. E firesc dacă ai firma ta, să vrei să scoţi cât mai mult profit şi dacă s-au încadrat în termen şi cred că pot obţine în următorii 20 de ani aceşti bani, este O.K. Ei au spus că nu ştiu de ce au venit aclo, nu au fost pregătiţi şi i-a deranjat faptul că au fost chemaţi în ultima sau penultima zi pentru că ar fi trebuit de mai mult timp să meargă la discuţii cu executivul, nu cu această comisie. Nu este scris în procesul verbal, dar a înregistrat toată discuţia şi poate pune la dispoziţie înregistrarea pentru a se putea constata că nu minte. Cu alte cuvinte, să mai treacă timpul, să mai râdă între ei, să bată palma cu executivul şi cu asta basta, pentru că în legalitate nu sunt.  Nu avem cum să le dăm nici un ban pentru că oricine ne va imputa acest lucru. Din punct de vedere juridic doamna Szasz vă va spune mai multe. Ce i se pare însă dubios este faptul că nu se doreşte să fie lăsată din mână această afacere. Se pare că sunt două tabere: se pare că unii îi  ţin în braţe pe alţii şi mai departe nu avem ce să mai facem. Este de datoria sa şi îşi rezervă acest drept de a explica şi altora ceea ce a explicat aici pentru că altceva nu i-a mai rămas de făcut. Îi roagă pe domnii consilieri să spună şi dânşii ce se mai poate face pentru că nu s-a venit cu un proiect de hotărâre în urma raportului pe care comisia l-a prezentat şi care a fost asumat, nu s-a spus cine răspunde pentru banii care au fost încasaţi, pentru jaful care a fost făcut aiurea în cetate! Vorbim de 5000 de lei, pe care nu-i putem da acestor copii, iar dânsul, împreună cu domnul Lazăr de la Asociaţia turistică, au numărat banii încasaţi la barieră într-o singură zi şi suma s-a ridicat la 8.400 lei! Oare aceşti bani nu s-ar fi putut folosi pentru activităţi culturale, nu ar fi putut intra în bugetul local?! Nu s-a putut ţine un show de maşini de epocă, care s-a dus în cetatea Braşovului, pentru suma de 5000 lei! Noi facem tot felul de găinării care ne afectează pe toţi! A rugat de nenumărate ori executivul să prezinte poziţia pe care o are, i-a rugat atât pe domnul viceprimar, cât şi pe domnul primar, care trec zilnic pe acolo, să dea jos acele bariere care au fost montate ilegal, fără autorizaţie de construcţie, ba mai mult, s-au făcut pe banii noştri. Noi am plătit cu drumul acela de jos.  L-a rugat pe domnul viceprimar, care i-a răspuns că nu se poate închide circulaţia. Înţelege că sunt bani mulţi, dar a sosit momentul să ne mai despărţim de unii. A rugat să i se spună de ce se merge cu scaunul şi se încasează bani pe o altă stradă, dar nu i s-a răspuns, dar poate vor răspunde altcuiva. Poate a greşit dânsul sau comisia din care a făcut parte, dar ideea rămâne aceea că nu s-a ajuns la nici o soluţie. I-a rugat pe reprezentanţii S.C. Boss Company să vină astăzi aici, chiar dacă nu au suma pregătită pentru că pe ei nu îi interesează decât banii. Nu era o mare inginerie să înmulţeşti numărul de luni cu profitul pe care l-au avut. Ar fi putut veni în şedinţa Consiliului local, chiar dacă nu au avut pregătită cifra, dar au preferat să spună că vor veni poimâine, ca să mai treacă încă o lună de zile şi ca să ne facem noi de râs şi ca să mai încaseze câte 15 lei jos la barieră, iar noi ne luptăm aici pentru a promova nişte evenimente culturale. Este important pentru comunitate să desfăşori tot felul de evenimente culturale, aşa cum s-a întâmplat şi la Prod, dar noi avem nişte tabere, în care unii îi susţin pe alţii! Cere în mod public executivului ca până data viitoare să explice în faţa Consiliului local ce măsuri a luat şi cu ce a venit pe această temă pentru că este ultima discuţie pe care o mai are pe această temă, deoarece au trecut doi ani şi jumătate de când am început analiza acestui dosar. Dacă nu se doreşte să se ţină cont de comisia care s-a înfiinţat, iar acum se înfiinţează o altă comisie, tot ca să nu se facă nimic, înseamnă că pe domnii consilieri îi depăşesc lucrurile. Nimeni nu vrea să se prostitueze pentru 2-3 tichete de parcare, aceasta e realitatea!

Domnul primar arată că nu vrea să-l supere pe domnul Burlacu, dar afirmă încă odată că intenţia sa a fost aceea de a fi corect.

Domnul Burlacu intervine, arătând că a mai auzit acest lucru!

Domnul primar arată că nu se face nimic ilegal.

Domnul Burlacu arată că are dreptul să fie suspicios vis-a-vis de acest contract pentru că executivul a mărit valabilitatea contractului încheiat cu Boss Company în anul 2008 cu încă 10 ani, înainte de a expira prima perioadă de 5 ani. Probabil că a fost nevoie de bani pentru campania electorală! Domnul Prefect, care nu a vrut să dea Primăria în judecată, a cerut să se intre în legalitate, dar în loc de aceasta noi fugim de la cabinetul unu la cabinetul doi! Ştie că fiecare are interesele lui! Dacă domnul primar ştie ceva despre dânsul, îl roagă să o spună, pentru că a înţeles că vrea să spună nişte lucruri cu scopul de a-i închide gura. O invită pe doamna Szasz Izolda să spună dacă a greşit cu ceva.

Doamna Szasz este de părere că atunci când te angajezi la ceva, trebuie să duci lucrurile până la capăt. Data trecută şi-s spus punctul de vedere, pe care şi-l asumă, deoarece a genera un proces înseamnă 5-6 ani de harababură, perioadă în care problema nu se rezolvă şi de aceea a propus să se încerce varianta unui consens, de a găsi o altă modalitate pentru a pune capăt acestui contract de comun acord, indiferent cine face primul pas, dar ideea este aceea e a nu se ajunge în instanţă. A propus acest lucru,  fiind de bună credinţă. Comisia s-a întâlnit în şedinţă şi a fost nevoită să clarifice limite în care poate ea negocia cu această societate comercială. Este corect să se încerce o negociere, astfel încât de comun acord să înceteze acest contract. În comisie s-a clarificat  faptul că singurul punct despre care se poate discuta sau negocia este termenul cu care a fost redus durata contractului, care nu este în legalitate din punctul de vedere al Prefecturii. Există posibilitatea practică de a reduce acest termen până la maxim 2012. Propune să se discute pe marginea acestui termen. La şedinţă, în urma convocării, s-au prezentat reprezentanţii societăţii, prezentându-şi punctul de vedere. Dânşii înţeleg o răscumpărare a contractului de concesiune, ceea ce este de înţeles şi perfect legal din punctul lor de vedere, dar membri comisiei au precizat că se discută de două probleme  diferite: reducerea termenului de intrare în legalitate, iar ei vorbesc de răscumpărare, dacă ar merge cu contractul până în 2020. Nu au precizat o sumă, iar comisia a consemnat, referitor la răscumpărarea concesiunii, următorul lucru: punctul de vedere va fi transmis către Consiliul local pentru că membrii comisiei nu pot discuta sau negocia această răscumpărare. Precizează faptul că este ultima dată când mai ia cuvântul pe această temă pentru că chiar nu mai înţelege nimic!  A încercat să propună o soluţie clară, cu o finalitate scurtă, în interesul oraşului pentru rezilierea acestui contract, fără a mai ajunge în instanţă. Îi roagă pe domnii consilieri să spună dacă au o altă părere pentru că, în cazul în care îşi asumă răspunderea pentru hotărârea luată, atunci trebuie să spună acest lucru. Nu ştie de ce executivul nu găseşte modalitatea de reziliere a contractului, dar fiecare consilier poate să vină cu un proiect de hotărâre în acest sens. Dacă se doreşte să se intre în instanţă, să se spună şi să îşi asume fiecare răspunderea pentru ceea ce spune. Personal îşi susţine punctul de vedere exprimat, acela de a încerca o reziliere pe cale amiabilă între părţi, pe bază de negociere.

Domnul Burlacu Adrian consideră că nu este necesar ca fiecare consilier să vină cu un proiect de hotărâre pe această temă. Este convins că dacă mergem în instanţă, S.C. Boss Company va pierde. Susţine că nu ne putem ascunde într-un colţ ca să ne lingem rănile pentru că cei vinovaţi trebuie să răspundă de faptele lor. Executivul trebuia să vină de mult cu acest proiect de hotărâre. Nu trebuie să ne fie teamă că va dura procesul prea mulţi ani pentru că se poate da şi o Ordonanţă Preşedinţială. Ne poate reprezenta o casă bună de avocatură sau putem pierde dacă nu ne reprezintă cine trebuie, dar noi nici măcar nu vrem să încercăm. Această societatea nu este de vină, vina mai mare o poartă executivul. Ei nu sunt de vină pentru că cer, ci este de vină cine le dă!

Domnul Gavrilă Ionel arată că şi dânsul face parte dintre acei consilieri care au spus că nu mai vorbesc nimic de acest subiect pentru că-i este ruşine să mai discute pe această temă a parcărilor, dar în mod special a accesului în cetate.  Şi dânsul a fost membru al acestei comisii a Consiliului local şi ca urmare poate afirma şi dânsul că este o luptă aici pentru atingerea unor interese. S-a abţinut data trecută pentru că ştie pentru ce şi de ce este această luptă. În şedinţa ordinară a spus că nu va mai comenta acest subiect pentru că este de prisos. S-a întocmit acel raport al comisiei, care nu a fost luat în seamă. S-a venit cu propunerea de reziliere a contractului, iar în preziua şedinţei s-a modificat şi s-a venit cu o altă variantă care a declanşat această situaţie. Îi mulţumeşte doamnei Szasz pentru intenţia de a nu mai comenta nici dânsa acest subiect. Roagă executivul să facă ceea ce consideră ce cuviinţă. 

Domnul primar nu înţelege ce vină are executivul pentru că acest contract nu se putea rezilia fără acordul Consiliului local pentru că şi atunci când a fost încheiat contractul, tot cu acordul Consiliului local s-a făcut.  Îi roagă pe domnii consilieri să spună ce au hotărât. Trebuie ţinut seama şi de hotărârea Prefectului care a cerut anularea hotărârii ca fiind ilegală. 

Doamna Szasz Izolda arată că sunt două puncte de vedere diferite, care nu se întâlnesc niciodată. Trebuie indicată suma de răscumpărare, ori comisia nu are cum să vorbească de acest subiect. Înseamnă că nu s-a ajuns la o concluzie.

Domnul Burlacu Adrian arată că, atâta timp cât s-a arătat în raport că dumneavoastră aţi luat un serviciu de la Primărie şi l-aţi externalizat, iar atunci când Primăria făcea acest serviciu lua 100 de lei, iar acum se ia 1 leu sau 1,50 lei şi s-a prejudiciat bugetul local în anii respectivi cu aceste sume, cum pot să vin eu ca şi comisie să fac o negociere pe bani! A înţeles cum se pune problema şi de aceea a acceptat negocierea, dar cu condiţia să se încaseze nişte bani pe anii în care bugetul local a fost prejudiciat. Atunci când acest serviciu era la Primăria s-a încasat o sumă de bani, iar acum se încasează 9,5 lei/zi, iar societatea Boss Company, numai la barieră încasează 8.400 lei/zi! Aceasta a fost suma rezultată în urma numărătorii făcute împreună cu Asociaţia turistică. Este evident că lupta se dă pentru bani,  pentru că banul este ochiul dracului! Nu poate acum să vină comisia şi să spună că totul este în regulă, nu ne mai judecăm şi le dăm noi 100 de Euro pentru că şi cei 100 de Euro nu pot fi daţi pentru că cineva va veni şi va întreba de ce au fost daţi aceşti bani. De aceea s-a propus să se negocieze termenul contractului.  Aşa stau lucrurile. De fapt aici se doreşte să se mai tragă de timp, să se  mai încasează ceva bani, mai ales că vine  festivalul. 

Domnul Rolea George arată că are în faţă procesul-verbal al şedinţei din 28 aprilie a.c. Aici domnul primar a fost împuternicit să numească comisia care să negocieze rezilierea contractului. Nu se face nici o referire la partea pecuniară şi nici cu termenul de 25 iulie nu au fost de acord. Din materialul prezentat nu rezultă nici o concluzie. Ar dori să ştie ce concluzie a tras  comisia?

Doamna Szasz arată că la sfârşit este concluzia.

Domnul Rolea arată că nu se spune decât că nu se poate pronunţa.  Este o comisie care propune Consiliului local anumite conduite.  La partea pecuniară comisia nu a avut datele necesare. Personal pur şi simplu nu a înţeles cum se pune problema.

Domnul Burlacu Adrian propune să se mai constituie o comisie care să analizeze ce a făcut cealaltă comisie, că poate se găseşte o greşeală şi se dă un nou termen pentru luna august, aşa ca să mai treacă timpul! Dacă vrem să nu facem nimic, trebuie să mai constituim o comisie! Realitatea este că nu se doreşte rezilierea contractului cu Boss Company! 

Domnul Toth Tivadar consideră că este nevoie de o propunere. Îi consultă pe domnii consilieri ce doresc să facă? Dacă dorim să facem un pas înainte, atunci trebuie să facem propuneri.

Doamna Szasz Izolda arată că membri comisiei nu au reuşit să ajungă la o înţelegere.

Domnul Burlacu Adrian arată că nu s-a ajuns la înţelegere pentru că nu au fost lăsaţi să o facă. Oricum se va ajunge în instanţă şi nu putem pune numai răul înainte. Pot fi 7 ani, dar pot fi şi mai puţini.

Domnişoara Fleşariu Anca, secretarul municipiului, crede că, deoarece există o notificare a Prefectului, trebuie avut în vedere această notificare şi să se intre în legalitate. Legea spune că perioada maximă de prelungire a unui contract este cu jumătate din termenul contractului.  Consilierii pot decide: un an sau doi ani. Dacă se face acest lucru şi se modifică termenul pentru 25 iulie, cum a propus comisia, se intră în legalitate şi se încheie contractul de concesiune. Este primordială pentru că această notificare există de ceva vreme. S-a făcut această propunere Consiliului loca şi dacă nu dăm curs, vom fi acţionaţi în judecată de către domnul Prefect şi vom pierde. Dacă nu revenim şi nu reducem termenul, aşa cum spune legea, în situaţia în care se va promova un proces, vom pierde. Dacă se revine asupra hotărârii din 2008 şi se reduce termenul, după cum doresc domnii consilieri, s-ar putea rezolva problema. Se încheie un act adiţional în care se modifică termenul, după care se poate merge în instanţă dacă societatea refuză să elibereze obiectul concesiunii. Se pune în executarea hotărârea, dar trebuie să avem în vedere această notificare şi astfel se poate clarifica  problema. Se pot alege şi alte modalităţi, rezilierea fiind una dintre modalităţile de încetare a contractului. În procesul verbal încheiat sunt şi neclarităţi referitoare la conţinut: ba se vorbeşte de reziliere, ba de negociere. Dacă se revine asupra hotărârii, se poate rezolva onorabil şi amiabil această problemă.

Domnul Toth Tivadar, preşedintele de şedinţă, arată că în procesul-verbal din aprilie a făcut referire la hotărârea prin care s-a prelungit cu 10 ani durata contractului şi atunci a cerut să i se spună cine anume a contrasemnat din partea Oficiului juridic  al Primăriei proiectul de hotărâre. Tot atunci a spus că dânsul nu este de specialitate, dar acest lucru nu înseamnă că nu răspunde în faţa legii pentru lucrurile pe care nu le ştie, dar acel proiect de hotărâre, la momentul respectiv, s-a hotărât a fi legal pentru că executivul a venit cu el în faţa Consiliului local. Întreabă din nou: cine a contrasemnat şi cine răspunde de o asemenea hotărâre care s-a dovedit a fi ilegală, cine nu cunoştea legea? Recunoaşte că dânsul nu o cunoştea.

Domnul Eftimie Adrian arată că şi dânsul a vrut să pună aceeaşi problemă ca şi domnul Toth pentru că în 2008 acea hotărâre avea avizul Oficiului juridic. Dacă nu a existat acest aviz, înseamnă că cineva a încălcat legea. Dacă se stabileşte rezilierea şi firma Boss Company dă în judecată Consiliul local pentru că este nemulţumită, ce se întâmplă cu domeniul public pe perioada procesului? Pot folosi în continuare domeniul public până la pronunţarea sentinţei sau trebuie a doua zi să elibereze terenul?

Domnişoara Fleşariu Anca, secretarul municipiului, arată că, dacă printr-o hotărâre a Consiliului local se hotărăşte rezilierea contractului  şi nu există un pact comisoriu de gradul IV în contract, care să dea posibilitatea ca de la momentul în care s-a adoptat această hotărâre, rezilierea să intre în practică, trebuie să ne adresăm instanţei judecătoreşti care să constate rezilierea intervenită între cele două părţi. În acelaşi timp, această hotărâre, pentru care există deja un proces, poate fi atacată în contenciosul administrativ de către partea nemulţumită şi să solicite suspendarea punerii în executare a hotărârii, iar această suspendare se menţine până la data când se termină definitiv şi irevocabil litigiul în contenciosul administrativ pe fond prin care se atacă hotărârea Consiliului local. În această situaţie, ne putem trezi cu două procese, timp în care Boss Company îşi poate continua activitatea. Pe lângă aceasta, se poate invoca în procesul pe care eu l-am demarat şi  recunosc  rezilierea, faptul că există o altă acţiune în contenciosul administrativ. Raportat la cele două procese, cel în contencios primează şi acesta se suspendă până când se termină toate procesele, iar activitatea se va desfăşura în continuare de către S.C. Boss Company S.R.L. Ar mai putea veni şi un al treilea proces din partea domnului Prefect pentru că n-am respectat termenul de prelungire şi pentru că n-am revenit asupra hotărârii luate în 2008.

Domnul Burlacu Adrian arată că lucrurile nu stau chiar aşa. Ideea trebuia dusă până la capăt. Toată lumea ştie că, dacă te judeci cu statul, pierzi şi te falimentezi. Există posibilitatea ca procesul să se termine în 2-3 sau 7 luni, pe baza unei Ordonanţe Prezidenţiale. Există ambele posibilităţi: fie să câştige, fie să piardă, dar în situaţia în care ei pierd, oare nu trebuie să plătească? Cine riscă să intre într-o situaţie financiară în urma căreia să rămână fără nimic?!

Domnişoara Fleşariu Anca arată că hotărârile Consiliului local nu sunt vizate de către Oficiul juridic, ci de către secretarul municipiului, care le semnează, împreună cu preşedintele de şedinţă.

Domnul Ion Adăscăliţei arată că doreşte să facă o remarcă: dacă acest consiliu local ar fi fost monitorizat de către cineva din afară şi ar fi văzut cât de eficient a fost cu acest subiect şi ar fi dat publicităţii, n-ar fi dat bine deloc!

Domnul Rolea George constată că membri comisiei nu au ajuns la nici o concluzie, probabil că nu li s-au pus la dispoziţie datele necesare, aşa că, partea de negociere a căzut.

Domnul Burlacu Adrian arată că nu s-a putut face o negociere pe bani.

Domnul Rolea întreabă dacă în această situaţie se prelungeşte termenul de negociere sau nu se mai continuă dacă nu se obţin datele necesare?

Domnul Burlacu Adrian arată că nu s-a dorit această negociere. Cei de la firmă au spus că este foarte complicat ceea ce le cere comisia şi că nu pot da un răspuns decât după şedinţă. Dar dacă ei propun să li se dea un milion de lei, cine va ridica mâna? Nimeni, pentru că cel care ridică mâna, va plăti!

Domnul Rolea George arată că, având în vedere faptul că în urmă cu trei ani de zile proiectul de hotărâre a fost propus de către executiv, este normal ca tot el să propună schimbarea datei, nu consilierii în nume personal. Dacă acel proiect de hotărâre din 2008 de prelungire s-a spus că este perfect legal şi s-a prelungit cu încă 10 ani, iar după trei ani venim să constatăm că nu a fost legal, tot cei care au propus atunci prelungirea duratei să propună şi acum schimbarea datei contractului pentru a intra în legalitate, aşa cum a spus domnul Prefect.

Domnul Oprea Nicolae arată că, ascultând discuţiile purtate, a tras o concluzie: singura cale de a intra în legalitate este aceea de a respecta cerinţa domnului Prefect şi să se corecteze acel termen printr-o hotărâre a Consiliului local.  Celălalt aspect legat de reziliere se pare că eşuează pentru că nu există cale de reuşită şi nu este de dorit. Dacă se revine asupra acelei prelungiri şi se intră în legalitate, după aceea se poate hotărî fie rezilierea, fie prelungirea contractului.

Domnul primar arată că şi acum două şedinţe executivul a venit cu aceeaşi propunere: să i se spună cu cât se prelungeşte această perioadă.

Domnul Burlacu Adrian arată că s-a propus ca termen 25 iulie.

Domnul primar arată că în şedinţa viitoare executivul va veni cu un proiect de hotărâre în acest sens.

Domnul Burlacu face menţiunea de a nu se mai schimba textul proiectului de hotărâre peste noapte. Să se ţină seama de solicitarea domnului Prefect şi fiecare să voteze cum consideră de cuviinţă. 


În urma discuţiilor purtate, se stabileşte în sarcina executivului promovarea  unui proiect de hotărâre pentru şedinţa viitoare, care să dea curs solicitării domnului Prefect cu adresa nr. 3020/SIV/Dos.12 din 23.03.2011, prin care ne comunică faptul că, procedând la reverificarea legalităţii Hotărârii Consiliului local nr. 45/2008,  a constatat că prelungirea cu 10 ani a contractului de concesiune nr. 12171/2005, încheiat cu S.C. Boss Company S.R.L. este nelegală şi a fost fraudată legea, de a se reveni asupra Hotărârii Consiliului local nr…45/28.02.2008 şi intrarea în legalitate în ceea ce priveşte prelungirea contractului de concesiune nr. 12171/2005  încheiat cu S.C. Boss Company S.R.L., stabilindu-se ca termen de expirare al contractului data de  25.07.2011. 


Se acordă o pauză de 30 de minute.


Preşedintele de şedinţă anunţă faptul că domnul consilier Prodan Dumitru s-a învoit de la şedinţă. Sunt prezenţi un număr de 16 consilieri.

La punctul 12 se dă cuvântul domnului primar pentru a prezenta expunerea de motive şi proiectul de hotărâre privind casarea mijloacelor fixe şi a obiectelor de inventar din evidenţele Spitalului Municipal Sighişoara.
Se dă cuvântul doamnei director medical Gasparik Andreeea pentru a prezenta Raportul de specialitate al Spitalului municipal.

Se dă cuvântul preşedintelui comisiei de buget pentru prezentarea avizului. Avizul este favorabil.

Se dă cuvântul preşedintelui comisiei de urbanism  pentru prezentarea avizului. Avizul este favorabil.

Se dă cuvântul preşedintelui comisiei de comerţ  pentru prezentarea avizului. Avizul este favorabil.

Se dă cuvântul preşedintelui comisiei sociale  pentru prezentarea avizului. Avizul este favorabil.

Se dă cuvântul preşedintelui comisiei juridice pentru prezentarea avizului. Avizul este favorabil.

Se dă cuvântul preşedintelui comisiei de relaţii externe pentru prezentarea avizului. Avizul este favorabil. 

Se supune la vot proiectul de hotărâre. Se aprobă cu unanimitate de voturi şi se adoptă hotărârea nr. 86/2011 privind casarea mijloacelor fixe şi a obiectelor de inventar din evidenţele Spitalului Municipal Sighişoara.
La punctul 13 se dă cuvântul domnului primar pentru prezentarea expunerii de motive şi a proiectului de hotărâre privind aprobarea statului de funcţii şi a organigramei Spitalului Municipal Sighişoara.
Se dă cuvântul  doamnei Gasparik Andreea  pentru prezentarea Raportului de specialitate al Spitalului municipal.
Se dă cuvântul preşedintelui comisiei de buget pentru prezentarea avizului. Avizul este favorabil.

Se dă cuvântul preşedintelui comisiei de urbanism  pentru prezentarea avizului. Avizul este favorabil.

Se dă cuvântul preşedintelui comisiei de comerţ  pentru prezentarea avizului. Avizul este favorabil.

Se dă cuvântul preşedintelui comisiei de protecţie socială pentru prezentarea avizului. Avizul este favorabil.

Se dă cuvântul preşedintelui comisiei juridice pentru prezentarea avizului. Avizul este favorabil.

Se dă cuvântul preşedintelui comisiei de relaţii externe pentru prezentarea avizului. Avizul este favorabil. 

Se supune la vot proiectul de hotărâre. Se aprobă cu unanimitate de voturi şi se adoptă hotărârea nr. 87/2011 privind aprobarea statului de funcţii şi a organigramei Spitalului Municipal Sighişoara.
La punctul 14 se dă cuvântul domnului primar pentru prezentarea expunerii de motive şi a proiectului de hotărâre privind procentul din valoarea totală estimată cu care autoritatea administraţiei publice locale se angajează să participe în anul 2011 la cofinanţarea cheltuielilor de investiţii- dotare cu aparatură medicală- pentru Spitalul Municipal Sighişoara. 

Se dă cuvântul  doamnei Gasparik Andreea  pentru prezentarea Raportului de specialitate al  Spitalului municipal. Adaugă faptul că, deşi procentul a crescut, suma a scăzut un pic. Iniţial a fost vorba de suma de 19.000 lei, care a scăzut la 17.000 lei. 
Se dă cuvântul preşedintelui comisiei de buget pentru prezentarea avizului. Avizul este favorabil.

Se dă cuvântul preşedintelui comisiei de urbanism  pentru prezentarea avizului. Avizul este favorabil.

Se dă cuvântul preşedintelui comisiei de comerţ  pentru prezentarea avizului. Avizul este favorabil.

Se dă cuvântul preşedintelui comisiei sociale  pentru prezentarea avizului. Avizul este favorabil.

Se dă cuvântul preşedintelui comisiei juridice pentru prezentarea avizului. Avizul este favorabil.

Se dă cuvântul preşedintelui comisiei de relaţii externe pentru prezentarea avizului. Avizul este favorabil. 


Se supune la vot proiectul de hotărâre. Se aprobă cu unanimitate de voturi şi se adoptă hotărârea nr. 88/2011 privind procentul din valoarea totală estimată cu care autoritatea administraţiei publice locale se angajează să participe în anul 2011 la cofinanţarea cheltuielilor de investiţii- dotare cu aparatură medicală- pentru Spitalul Municipal Sighişoara.
La punctul 15 se dă cuvântul domnului primar pentru prezentarea expunerii de motive şi a proiectului de hotărâre privind  stabilirea  impozitelor şi taxelor pe anul  2012.
Se dă cuvântul  domnului Emil Oltean  pentru prezentarea Raportului de specialitate al  Direcţiei economice.
Se dă cuvântul preşedintelui comisiei de buget pentru prezentarea avizului. Avizul este favorabil.

Se dă cuvântul preşedintelui comisiei de urbanism  pentru prezentarea avizului. Avizul este favorabil.

Se dă cuvântul preşedintelui comisiei de comerţ  pentru prezentarea avizului. Avizul este favorabil.

Se dă cuvântul preşedintelui comisiei sociale  pentru prezentarea avizului. Avizul este favorabil.

Se dă cuvântul preşedintelui comisiei juridice pentru prezentarea avizului. Avizul este favorabil. 

Se dă cuvântul preşedintelui comisiei de relaţii externe pentru prezentarea avizului. Avizul este favorabil.

Se trece la discuţii :

Domnul Eftimie Adrian aduce aminte faptul că s-a stabilit ca la acest punct să se revină asupra petiţiei de la punctul 12 al ordinii de zi. Acest subiect a mai fost discutat pentru că se creează confuzii. La art. 3 se face referire la impozitele şi taxele pe clădiri şi terenuri, care se majorează cu 20%.  Propune să se conceapă acest articol în aşa fel încât să nu mai existe loc de interpretări. Doreşte să ştie dacă se poate face acest lucru.


Domnul Vaidacuţan Vasile, şeful Biroului impozite şi taxe locale, arată că nu se poate aplica 20% la valorile din tabel deoarece majorarea  impozitului se aplică la impozitul final, iar faţă de Hotărârea de Guvern nu se poate majora cu 20%. Ca urmare, nu se poate spune: „faţă de…” pentru că fiecare casă sau clădire are specificul ei. Dacă o casă este mai veche are un impozit, iar dacă este o clădire mai nouă, are alt impozit.

Domnul Eftimie Adrian arată că în anexa 2 se face referire la nivelurile taxelor pentru serviciile de utilitate publică,  iar la art. 4 se stabileşte taxa zilnica datorata pentru folosirea locurilor de desfacere din pietele agroalimentare ale municipiului. Faţă de cele arătate mai sus, consideră că alineatele „a” şi „f” cuprind aceeaşi taxă. Consideră că, din moment ce s-a plătit taxa de la lit. „f” pentru rezervarea mesei, nu mai trebuie plătit încă odată acelaşi lucru.  Fie se face rezervarea, fie se plăteşte taxe pe ziua respectivă. Optează pentru rezervare, iar în cazul în care masa respectivă nu a fost ocupată până la ora 9,00 de exemplu, se poate da altcuiva.

Domnul Maior Gheorghe arată că taxa se achită până la ora 9,00. Dacă respectiva persoană are rezervare, atunci situaţia se schimbă. Sunt producători care vin numai în zilele de sâmbătă şi miercuri, care preferă să-şi facă rezervarea, situaţie în care plătesc taxa numai pentru acele două zile.

Domnul Eftimie Adrian este de părere că şi acesta este unul din motivele pentru care avem preţuri mari în piaţă. Propune să se găsească alte soluţii. Se întreabă dacă este rentabil să se continue aşa pentru  că nu i se pare a fi o socoteală corect făcută.

Domnul Maior Gheorghe arată că rezervarea nu este obligatorie. Fiecare producător îşi poate achita taxa în ziua respectivă, dar sunt foarte multe rezervări de mese în piaţă, procentul fiind de circa 40%. 

Domnul Rolea George roagă să i se spună ce sumă s-a încasat anul trecut din taxa hotelieră la bugetul local?

Domnul Oltean Emil răspunde că s-a încasat suma de 46.000 lei.

Domnul Rolea George arată că acum se propune o majorare de 1%. Susţine această propunere pentru că astfel, s-ar putea sprijini Festivalul medieval şi n-ar mai fi discuţii.

Domnul Gavrilă Ionel arată că la art. 12 s-a mers cu o majorare de 12%, cu excepţia taxei pentru vehicule de transport marfă.  Doreşte să ştie de ce există această excepţie?

Domnul Vaidacuţan Vasile arată că este Decizia Parlamentului European. Aceste taxe sunt impuse, nu le stabilim noi. La nivel European se doreşte o uniformizare a taxelor şi de aceea nu s-a modificat.

Domnul Burlacu Adrian arată, referitor la ceea ce a spus domnul Rolea privind taxa hotelieră, că nu a putut veni la şedinţă preşedintele Asociaţiei turistice, pentru a-şi exprima punctul de vedere referitor la menţinerea taxei hoteliere la acelaşi procent. Banii alocaţi pentru Festivalul medieval nu reprezintă cotă parte din taxa hotelieră. Cei din Asociaţia turistică participă, pe banii lor, la 6 târguri internaţionale, cu materiale de promovare pe care Primăria nu le face, desfăşoară activităţi culturale plătite din banii lor. Dacă li se acordă un buget de promovare, atunci sunt de acord cu majorarea taxei hoteliere. Taxa hotelieră este colectată de la cei care ne calcă pragul. Nu este corect să se încarce în acest mod factura pentru cineva care vine la noi, iar căruia noi nu îi oferim nici un fel de activităţi culturale făcute din bugetul local. Nici cel puţin hărţi, pe care să le oferim gratuit, nu avem. Dacă se intră într-o stare de normalitate, dacă activitatea de gestionare a parcărilor este făcută de Primărie, iar banii rezultaţi se alocă pentru activităţi culturale, dacă se alocă bani Asociaţia turistice pentru participa la târguri în vederea promovării oraşului, atunci sunt de acord cu majorarea taxei la 1%.  A fost organizat un târg de turism în Germania, la care au participa toate oraşele din Transilvania, dar Sighişoara nu a putut fi prezentă din cauza lipsei de bani. Taxa hotelieră este plătită numai de anumiţi oameni,  deoarece numai jumătate din unităţile de cazare  sunt înregistrate legal. În piaţa centrală sunt cel puţin patru firme care au clienţi, dar care nu plătesc nici o taxă la stat. În gară sunt mulţi care îi aşteptă pe turişti şi iau clienţii celorlalte unităţi de cazare. Este de acord cu majorarea taxei, dar cu condiţia să fie plătită de către toţi şi să se aloce bani pentru târguri şi pentru activităţi culturale din bugetul local, dar dacă banii sunt luaţi din turism şi băgaţi în borduri, atunci nu este de acord.

Domnul Rolea George susţine că diferenţa este mică şi este plătită de către turist, iar banii rezultaţi se pot aloca Festivalului medieval.

Domnul Burlacu Adrian arată că, atunci când festivalul nu a fost organizat de către Asociaţia turistică, s-a alocat acestui eveniment de la bugetul local suma de 7 miliarde de lei, iar acum, când este organizat de către asociaţie, se alocă numai 400 mii lei. Acum trei ani de zile acestei manifestări s-a alocat suma de 5,5 miliarde de lei! Dacă se doreşte cu orice preţ această majorare la 1%, să se facă, dar nu este corect. 0,5% este suficient, dar trebuie să se pună o scenă în piaţa Cetăţii, iar cetatea să intre în normalitate.

Domnul Toth Tivadar arată că există o evidenţă clară a acestor sume de bani încasate, iar la sfârşitul anului fiscal trebuie să dispunem de aceşti bani pentru activităţi turistice.

Domnul Burlacu Adrian arată că anul trecut Asociaţia turistică a primit o factură de 200 mii lei pentru domeniul public, deşi acesta a fost pus la dispoziţie de către Consiliul local.

Domnul Ştefănescu Constantin arată că aceşti bani intră în bugetul local şi se cheltuiesc tot anul, deşi acum doi ani s-a stabilit să fie cheltuiţi pentru activităţi de stimulare a turismului. Aceşti bani intră la grămadă şi se consumă la grămadă.

Domnul Emil Oltean, directorul economic, arată că s-a alocat în fiecare an o sumă de bani pentru Festivalul medieval, cu excepţie acum doi ani, când s-a făcut o investiţie mai mare pentru o expoziţie, căreia i s-a alocat suma de 1 miliard de lei. Cât s-a încasat, atât s-a dat şi anul acesta se va proceda la fel. În unele cazuri s-a dat chiar mai mult decât s-a încasat.

Domnul Ştefănescu propune să se facă un program în care să se nominalizeze nişte acţiuni de stimulare a turismului. Să se facă un proiect de buget de finanţare din aceste fonduri. Crede că este oportun să se facă acest lucru pentru că banii vin de la aceştia şi trebuie să se întoarcă ca servicii în turism.

Domnul Eftimie Adrian este de părere că orice investiţie făcută în oraş este benefică pentru turişti. Dacă se pun nişte borduri, oraşul va fi perceput altfel de către turişti. Orice lucru care se face, dacă se zugrăveşte o clădire, de exemplu, este un lucru câştigat pentru oraş. Este vorba de imaginea oraşului, care se realizează nu numai cu ajutorul pliantelor sau a participărilor la târgurile de turism.

Domnul Burlacu Adrian constată că este multă agitaţie pentru această taxă, dar faptul că s-a încasat 100 milioane de lei pe zi dintr-o activitate ilegală, bani care ar fi putut intra în bugetul local şi să se folosească în turism, nu interesează pe nimeni. Această taxă va fi acceptată atunci când executivul şi oraşul intră în legalitate pentru că nu este de acord ca unii să plătească, iar alţii nu. Nu vede nimeni că se încasează 100 milioane de lei pe zi în mod  ilegal! Bineînţeles că fiecare votează cum crede, dar nu este normal să vă legaţi de acest aspect pentru că  Asociaţia turistică alocă mulţi bani pentru promovare, în timp ce alţii nu fac acest lucru.

Domnul Toth Tivadar arată că fiecare consilier îşi va exprima punctul de vedere prin vot. Uitându-se peste tarifele la sala polivalentă şi la sălile de sport de la şcoli, i s-a părut că este vorba de o greşeală. Îi roagă pe colegi să verifice la Anexa 8, art. 21 şi vor constata că nu este nici o diferenţă între mini-fotbal şi alte activităţi de la sala polivalentă Radu Voina şi de la sălile de sport ale liceelor. Propune, fie să scadă taxa cu 10 lei la licee, fie să crească taxa la sala polivalentă. 

Domnul primar arată că este vorba de un Centru de excelenţă şi de aceea s-a gândit să se mai compenseze pentru că noi trebuie să participăm la întreţinerea sălii.

Domnul Toth Tivadar arată că echipa de handbal are un buget special, în care ar trebui cuprinse sume, inclusiv pentru chirie pentru că ei folosesc această sală fără să dea nici un ban. A fost stabilită o chirie, care însă nu se încasează. Trebuie să plătească cel puţin o sumă modică. Sunt bugetari şi unii şi alţii şi cu toţii trebuie să trăiască.

Domnul Gavrilă Ionel îi dă dreptate, susţinând că sala de sport polivalentă funcţionează în pierdere.

Domnul Toth Tivadar arată că s-a încheiat un protocol de colaborare cu Centrul de excelenţă, care trebuie respectat, dar  să vedem ce este şi  cu Clubul sportiv şcolar, care are un buget propriu.

Domnul Eftimie Adrian consideră că ar trebui date cheltuielile pentru a se şti despre ce e vorba.

Domnul Ştefănescu Constantin întreabă dacă pentru stadion este prevăzută vreo taxă sau pentru pista de atletism? Propune, dacă nu este, să se instituie o taxă pentru pista de atletism pentru cei care vor să alerge. Propune un tarif de 3 lei/oră. De asemenea, pentru folosirea stadionului, care trebuie făcut funcţional pentru că este o ruşine să avem acolo numai bălării!

Domnul Burlacu Adrian arată că nu avem încă stadion. A făcut sport de performanţă şi ştie ce înseamnă un stadion.

Domnul Ştefănescu Constantin propune să se găsească o variantă şi să se vină cu un proiect de hotărâre pentru utilizarea stadionului de cei care vor să facă sport, iar din taxa rezultată să fie pus în funcţiune acest stadion.

Domnul Gall Erno întreabă cine încasează banii la stadion?

Domnul primar răspunde că domnul Avram Ion, care face antrenamente cu copiii. Are rezultate foarte bune la atletism, obţinând multe medalii şi premii. Alţii nu se duc acolo pentru că stadionul încă nu este funcţional. Putem face acest lucru numai anul viitor.

Domnul Ştefănescu arată că acum se votează impozitele şi taxele pentru anul viitor. Este propunerea dânsului pentru ca stadionul să poată fi făcut funcţional. Este o ruşine faptul că Sighişoara nu are stadion!

Domnul primar arată că se poate face funcţional, dar cei care aleargă nu pot fi taxaţi pentru că se antrenează pentru concurs. Se poate alerga acolo.

Domnul Ştefănescu Constantin trage concluzia, după afirmaţiile domnului primar, că este voie să alerge oricine pe stadion.

Domnul Popa Adrian întreabă la ce articol este taxa de măturat stradal?

I se răspunde că este art. 6.

Domnul Popa susţine că în urma acestei taxe au ieşit multe discuţii. Personal doreşte să se abţină la acest articol.

Domnul Toth Tivadar informează că finanţarea învăţământului va fi făcută pe cap de elev, ceea ce înseamnă că fiecare şcoală va primi bani în funcţie de numărul de elevi. Şcolile care au săli de sport, vor avea cheltuieli în plus. Toate utilităţile vor fi plătite din acel buget. Inclusiv cluburile sportive vor avea bani pentru chirie. Trebuie încheiat contract de închiriere şi să încercăm să îi obligăm să includă în buget sumele respective, iar pentru diferenţa de sumă între tipurile de săli, propune ca pentru sălile de sport de la şcoli iarna să se plătească o taxă de 60 lei/oră, iar în timpul verii 50 lei/oră pentru activităţile de baschet, mini-fotbal şi tenis. Acolo unde sunt şcoli profesionale, cheltuielile sunt altele. Pentru fiecare profil în parte există alte calcule. De asemenea, pentru şcolile speciale se aplică un alt fel de coeficient.

Domnul Rolea George întreabă dacă nu se ţine seama de dotările şcolare. Şi la Spital se procedează la fel. Dacă o şcoală nu are sală de sport şi nu oferă condiţii suplimentare sau laboratoare, primeşte altă sumă de bani.

Domnul Toth Tivadar arată că propunerea sa este aceea de modificare a sumelor pentru sălile de sport care aparţin şcolilor pentru baschet, mini-fotbal şi tenis. 

Domnul Rolea George constată că domnul Toth propune o reducere a taxelor, în condiţiile în care Primăria susţine aceste activităţi. Nu sunt aceleaşi condiţii, este adevărat, dar aceste taxe vor susţine dezvoltarea acestor unităţi de învăţământ, primăria fiind în măsură să acopere mai mult din cheltuielile pe care le are.

Domnul Toth Tivadar susţine că în această situaţie ar fi o concurenţă neloială. 

Arată că s-au făcut trei propuneri: reducerea taxei hoteliere în urma solicitării făcute de către Asociaţia turistică la 0,5% faţă de 1% cât s-a propus în proiectul de hotărâre.

Domnul Burlacu Adrian arată că s-a propus să rămână taxa de 0,5%. Pentru sport să nu se plătească, dar în schimb sunt taxaţi cei care vin să ne viziteze oraşul!

La sălile  de sport vin să facă sport copii şi cetăţeni din Sighişoara. Cei care vin din afară să plătească ceva în plus.

Domnişoara Fleşariu Anca, secretarul municipiului, arată că la anexa 8, art. 10 este o eroare de redactare. Taxa de copiere să fie de 1 leu/filă, nu de 0,50 bani. La art. 17, lit. „g”, alin.2, să se menţioneze faptul că sancţiunile sunt date în baza Ordonanţei 99/2000 privind comercializarea produselor, republicată, cu modificările aprobate prin Legea nr. 650/2002.  

Domnul Toth Tivadar propune să se înceapă cu amendamentul propus de către domnişoara secretar Fleşariu Anca de a se corecta erorile de redactare constatate. Supune la vot propunerea făcută de a se corecta taxa din anexa 8, art. 10 la un leu faţă de 0,50 bani propuşi, iar la art. 17, lit. „g”, alin. 2, să se menţioneze faptul că sancţiunile sunt date în baza Ordonanţei 99/2000 privind comercializarea produselor, republicată, cu modificările aprobate prin Legea nr. 650/2002.  

Se aprobă cu unanimitate de voturi.

Următorul amendament a fost propus de către domnul Ştefănescu Constantin.

Domnul Ştefănescu intervine cu precizarea că renunţă la acest amendament pentru că domnul primar i-a confirmat faptul că intrarea pe noul stadion este liberă şi că nu se percepe nici o taxă.

Preşedintele de şedinţă  continuă, arătând că, la solicitarea Asociaţiei turistice, s-a propus ca taxa hotelieră să se menţină la nivelul de 0,5%. Supune la vot propunerea făcută. Se aprobă cu 13 voturi pentru şi trei abţineri ale domnilor consilieri Rolea George, Eftimie Adrian şi Savu Sorin-Virgil.

Domnul Toth Tivadar arată că a propus să scadă taxa de închiriere a sălilor de sport şcolare la 60 lei/h iarna şi 50 lei/h vara pentru activităţi sportive de mini-fotbal, baschet şi tenis. Supune la vot propunerea făcută. Votează pentru un număr de 7 consilier şi se abţin domnii consilieri:  Gavrilă Ionel, Rolea George, Ferezan Mircea, Ion Adăscăliţei, Burlacu Adrian, Oprea Nicolae, Savu Sorin. Nu se aprobă propunerea făcută.

Domnul Ferezan Mircea propune să se mărească taxa la sala polivalentă astfel: 100 lei /h iarna şi 80 lei/h vara. 

Preşedintele de şedinţă, domnul Toth Tivadar, supune la vot propunerea domnului Ferezan Mircea. Se aprobă cu 15 voturi pentru şi o abţinere a domnului Savu Sorin-Virgil. 

Domnul Toth Tivadar supune la vot proiectul de hotărâre, ţinând cont de faptul că amendamentele au fost aprobate. Intervine domnul Popa Adrian, care arată că dânsul nu este de acord cu art. 15 din anexa nr. II, care se referă la taxa de măturat. Revine, subliniind faptul că de fapt nu este de acord nici cu art. 16, ca în final să menţioneze faptul  că se abţine la întregul proiect de hotărâre. 

Cu 15 voturi pentru şi o abţinere se adoptă hotărârea nr. 89/2011 privind stabilirea impozitelor şi taxelor locale pe anul 2011.
La punctul 16 se dă cuvântul domnului primar pentru prezentarea expunerii de motive şi a proiectului de hotărâre privind aprobarea aderării comunei Cheţani la Asociaţia de Dezvoltare Intercomunitară Aqua Invest Mureş. 

Se dă cuvântul  domnului Victor Moldovan  pentru prezentarea Raportului de specialitate al  Compartimentului administrare fonduri europene.
Se dă cuvântul preşedintelui comisiei de buget pentru prezentarea avizului. Avizul este favorabil.

Se dă cuvântul preşedintelui comisiei de urbanism  pentru prezentarea avizului. Avizul este favorabil.

Se dă cuvântul preşedintelui comisiei de comerţ  pentru prezentarea avizului. Avizul este favorabil.

Se dă cuvântul preşedintelui comisiei sociale  pentru prezentarea avizului. Avizul este favorabil.

Se dă cuvântul preşedintelui comisiei juridice pentru prezentarea avizului. Avizul este favorabil.

Se dă cuvântul preşedintelui comisiei de relaţii externe pentru prezentarea avizului. Avizul este favorabil.


Se trece la discuţii:

Se supune la vot proiectul de hotărâre. Se aprobă cu unanimitate de voturi şi se adoptă hotărârea nr. 90/2011 privind aprobarea aderării comunei Cheţani la Asociaţia de Dezvoltare Intercomunitară Aqua Invest Mureş. 
La punctul 17 se dă cuvântul domnului primar pentru prezentarea expunerii de motive şi a proiectului de hotărâre privind însuşirea valorii actualizate a investiţiei pentru obiectivul Îmbunătăţirea calităţii mediului prin înfiinţare parc în municipiul Sighişoara, judeţul Mureş.
Se dă cuvântul  doamnei Daniela Oprea   pentru prezentarea Raportului de specialitate al  Compartimentului administrare fonduri europene.
Se dă cuvântul preşedintelui comisiei de buget pentru prezentarea avizului. Avizul este favorabil.

Se dă cuvântul preşedintelui comisiei de urbanism  pentru prezentarea avizului. Avizul este favorabil.

Se dă cuvântul preşedintelui comisiei de comerţ  pentru prezentarea avizului. Avizul este favorabil.

Se dă cuvântul preşedintelui comisiei sociale  pentru prezentarea avizului. Avizul este favorabil.

Se dă cuvântul preşedintelui comisiei juridice pentru prezentarea avizului. Avizul este favorabil.

Se dă cuvântul preşedintelui comisiei de relaţii externe pentru  prezentarea avizului. Avizul este favorabil.


Se supune la vot proiectul de hotărâre. Se aprobă cu unanimitate de voturi şi se adoptă hotărârea nr. 91/2011 privind însuşirea valorii actualizate a investiţiei pentru obiectivul Îmbunătăţirea calităţii mediului prin înfiinţare parc în municipiul Sighişoara, judeţul Mureş.
La punctul 18 se dă cuvântul domnului primar pentru prezentarea expunerii de motive şi a proiectului de hotărâre privind organizarea ediţiei 2011 a Târgului Meşteşugarilor.

Se dă cuvântul  doamnei Anca Raţiu  pentru prezentarea Raportului de specialitate al Biroului Relaţii Publice. Menţionează faptul că, la propunerea organizatorilor, acest eveniment se va amâna cu o săptămână. 
Se dă cuvântul preşedintelui comisiei de buget pentru prezentarea avizului. Avizul este favorabil.

Se dă cuvântul preşedintelui comisiei de urbanism  pentru prezentarea avizului. Avizul este favorabil.

Se dă cuvântul preşedintelui comisiei de comerţ  pentru prezentarea avizului. Avizul este favorabil. 

Se dă cuvântul preşedintelui comisiei sociale   pentru prezentarea avizului. Avizul este favorabil.

Se dă cuvântul preşedintelui comisiei juridice pentru prezentarea avizului. Avizul este favorabil.

Se dă cuvântul preşedintelui comisiei de relaţii externe pentru  prezentarea avizului. Avizul este favorabil.


Se supune la vot proiectul de hotărâre. Se aprobă cu unanimitate de voturi şi se adoptă hotărârea nr. 92/2011 privind organizarea ediţiei 2011 a Târgului Meşteşugarilor. 
La punctul 19 se dă cuvântul domnului primar pentru prezentarea expunerii de motive şi a proiectului de hotărâre privind  modificarea Statului de funcţii şi a Organigramei   Municipiului Sighişoara.

Se dă cuvântul  domnului Virgil Ursu pentru prezentarea Raportului de specialitate al  Compartimentului resurse umane.
Se dă cuvântul preşedintelui comisiei de buget pentru prezentarea avizului. Avizul este favorabil.

Se dă cuvântul preşedintelui comisiei de urbanism  pentru prezentarea avizului. Avizul este favorabil. 

Se dă cuvântul preşedintelui comisiei de comerţ  pentru prezentarea avizului. Avizul este favorabil.

Se dă cuvântul preşedintelui comisiei sociale   pentru prezentarea avizului. Avizul este favorabil.

Se dă cuvântul preşedintelui comisiei juridice pentru prezentarea avizului. Avizul este favorabil.

Se dă cuvântul preşedintelui comisiei de relaţii externe pentru  prezentarea avizului. Avizul este favorabil.

Se supune la vot proiectul de hotărâre. Se aprobă cu unanimitate de voturi şi se adoptă hotărârea nr. 93/2011 privind  modificarea Statului de funcţii şi a Organigramei   Municipiului Sighişoara.

La punctul 20 se dă cuvântul domnului primar pentru prezentarea expunerii de motive şi a proiectului de hotărâre privind abrogarea Hotărârii Consiliului Local  nr. 232/21.12.2010.

Se dă cuvântul  dă cuvântului domnului Truţă Petru  pentru prezentarea Raportului de specialitate al  Direcţiei administrarea patrimoniului.
Se dă cuvântul preşedintelui comisiei de buget pentru prezentarea avizului. Avizul este favorabil.

Se dă cuvântul preşedintelui comisiei de urbanism  pentru prezentarea avizului. Avizul este favorabil.

Se dă cuvântul preşedintelui comisiei de comerţ  pentru prezentarea avizului. Avizul este favorabil.

Se dă cuvântul preşedintelui comisiei sociale   pentru prezentarea avizului. Avizul este favorabil.

Se dă cuvântul preşedintelui comisiei juridice pentru prezentarea avizului. Avizul este favorabil.

Se dă cuvântul preşedintelui comisiei de relaţii externe pentru  prezentarea avizului. Avizul este favorabil.


Se trece la discuţii:


Domnul Truţă Petru arată că există depusă petiţia doamnei Tomuleţ, care propune să nu se aprobe acest proiect de hotărâre. Această cerere a fost adusă ulterior şi se solicită retragerea acestui punct de pe ordinea de zi.


Domnul Toth Tivadar îi consultă pe domnii consilieri cu privire la menţinerea sau retragerea acestui punct de pe ordinea de zi, ţinând cont de faptul că cererea a fost adusă ulterior.


Domnul Ion Adăscăliţei propune să se retragă proiectul de hotărâre pentru a vedea care este situaţia şi să se poată lua o decizie corectă.


Domnul Toth Tivadar subliniază faptul că retragerea proiectului de hotărâre se face de către iniţiator.


Domnul Ioan Velicu, arhitect şef, arată că acest proiect de hotărâre s-a făcut la cererea Consiliului local, cerându-se revocarea hotărârii iniţiale.


Domnul Popa Adrian constată că există un contract semnat între părţi. Întreabă dacă se va rezilia contractul?


Domnul Gavrilă Ionel susţine că există o hotărâre, nu un contract.


Domnul Toth arată că se propune încetarea contractului de închiriere cu doamna Tomuleţ. Ca urmare, există un contract.


Domnul Oprea Nicolae arată că s-a aprobat în Consiliul local închirierea în decembrie şi s-a făcut contract. Întreabă în ce bază se va rezilia contractul?


Domnul viceprimar susţine că a fost o plângere prealabilă care s-a discutat aici.


Domnul Oprea arată că dânsul s-a documentat şi atunci când s-a cerut acel teren  era liber de sarcini. Dacă contractul s-a încheiat fără să se încalce nici un drept, atunci cum se va rezilia?


Domnişoara secretar Fleşariu Anca arată că, în condiţiile în care se abrogă hotărârea, se pune întrebarea ce se va întâmpla mai departe cu contractul pentru că acelui contract trebuie să i se dea eficienţă.  S-a venit cu acest proiect de hotărâre pentru că în şedinţa trecută s-a prezentat o informare şi consilierii au cerut revocarea hotărârii, dar ce se întâmplă mai departe cu contractul? Trebuie să dăm eficienţă hotărârii şi să o punem în practică.


Domnul Gavrilă Ionel întreabă dacă au început lucrările.


I se răspunde că nu au început.


Domnul Gavrilă propune ca în acest caz să se dea curs solicitării domnului Adăscăliţei, mai ales că nu s-a discutat de nici un contract de închiriere.


Domnul Rolea George consideră că nu trebuie reziliat contractul, ci să nu se aprobe să se facă calea de acces.


Domnul Ion Adăscăliţei arată că a fost făcută o plângere prealabilă de către locatarii din bloc, dintre care unul este coleg de serviciu cu dânsul. La vremea respectivă nu a ştiut că este încheiat contract de închiriere cu o altă persoană.  Persoana care are contract de închiriere susţine că are o grădină de zarzavat acolo. Situaţia este neclară şi nu mai ştie nici dânsul ce este de făcut.


Domnul Toth Tivadar consideră că executivul ar fi trebuit să spună că este încheiat un contract şi să vină cu o soluţie.  După hotărâre s-a semnat şi contractul.


Domnul Gavrilă arată că dânsul a întrebat dacă au fost demarate lucrările şi i s-a răspuns că nu.


Domnul Urian Cosmin arată că acel teren este folosit de cineva care plăteşte chirie. Întreabă dacă cei cu grădini de zarzavat plătesc ceva pe teren?


Domnul Adăscăliţei răspunde că nu ştie. Executivul să meargă şi să constate la faţa locului şi trebuia să spună că există încheiat un contract.


Domnişoara secretar susţine că a fost pus la materialele de şedinţă şi contractul.


Domnul Rolea George arată că, din procesul verbal al şedinţei trecute şi din câte a înţeles dânsul, nici locatarii nu au ştiut de acel contract. Pentru că se spune că Primăria trebuie să încaseze bani în urma acelui teren, atunci să se scoată la licitaţie. Întreabă cum s-a dat terenul prin  închiriere directă?


Domnul primar arată că s-a dat pentru cale de acces.


Domnul Rolea George nu înţelege, în acest caz, sensul discuţiilor, din moment ce închirierea nu s-a făcut în baza legii. Doreşte să ştie dacă se poate anula închirierea pentru că nu s-a făcut prin licitaţie?


Domnişoara secretar întreabă ce se va întâmpla cu contractul, în cazul în care se abrogă hotărârea?


Domnul Rolea consideră că trebuie mers la cauză. Se poate anula contractul pentru motivul că nu s-a făcut în condiţiile legii. 


Domnul Ştefănescu Constantin îl roagă pe domnul Velicu să explice care este situaţia pentru că acolo s-a construit un garaj.


Domnul arhitect Velicu Ioan arată că nu este nici un garaj. Adevărul este că statul român are un teren acolo şi nu este lăsat să facă un drum de acces pe acel teren.


Doamna Szasz Izolda arată că deja în două sau trei şedinţe se discută această problemă, sunt multe discuţii, dar nimeni nu a spus că s-a încheiat un contract pe acel teren.


Domnul Toth Tivadar îl consultă pe domnul primar dacă doreşte să retragă proiectul de hotărâre. 


Se supune la vot proiectul de hotărâre. Se abţin un număr de 12 consilier şi votează împotrivă Savu Sorin-Virgil, Ferezan Mircea, Urian Cosmin şi Cioanta Minerva. Nu se aprobă proiectul de hotărâre.
La punctul 21 se dă cuvântul domnului primar pentru prezentarea expunerii de motive şi a proiectului de hotărâre privind modificarea şi completarea  Anexei nr. 9 la Hotărârea Consiliului Local  Nr. 91/ 27.05.2010.

Se dă cuvântul  domnului Truţă Petru  pentru prezentarea Raportului de specialitate al Direcţiei administrarea patrimoniului.
Se dă cuvântul preşedintelui comisiei de buget pentru prezentarea avizului. Avizul este favorabil.

Se dă cuvântul preşedintelui comisiei de urbanism  pentru prezentarea avizului. Avizul este favorabil.

Se dă cuvântul preşedintelui comisiei de comerţ  pentru prezentarea avizului. Avizul este favorabil.

Se dă cuvântul preşedintelui comisiei sociale   pentru prezentarea avizului. Avizul este favorabil.

Se dă cuvântul preşedintelui comisiei juridice pentru prezentarea avizului. Avizul este favorabil.

Se dă cuvântul preşedintelui comisiei de relaţii externe pentru  prezentarea avizului. Avizul este favorabil.

Se supune la vot proiectul de hotărâre. Se aprobă cu unanimitate de voturi şi se adoptă hotărârea nr. 94/2011  privind modificarea şi completarea  Anexei nr. 9 la Hotărârea Consiliului Local  Nr. 91/ 27.05.2010.
La punctul 22 se dă cuvântul domnului primar pentru prezentarea expunerii de motive şi a proiectului de hotărâre privind însuşirea unor documentaţii cadastrale.

Se dă cuvântul  domnului Truţă Petru   pentru prezentarea Raportului de specialitate al  Direcţiei administrarea patrimoniului.
Se dă cuvântul preşedintelui comisiei de buget pentru prezentarea avizului. Avizul este favorabil.

Se dă cuvântul preşedintelui comisiei de urbanism  pentru prezentarea avizului. Avizul este favorabil.

Se dă cuvântul preşedintelui comisiei de comerţ  pentru prezentarea avizului. Avizul este favorabil.

Se dă cuvântul preşedintelui comisiei sociale   pentru prezentarea avizului. Avizul este favorabil.

Se dă cuvântul preşedintelui comisiei juridice pentru prezentarea avizului. Avizul este favorabil.

Se dă cuvântul preşedintelui comisiei de relaţii externe pentru  prezentarea avizului. Avizul este favorabil.


Se supune la vot proiectul de hotărâre. Se aprobă cu unanimitate de voturi şi se adoptă hotărârea nr. 95/2011 privind însuşirea unor documentaţii cadastrale.
La punctul 23 se dă cuvântul domnului primar pentru prezentarea expunerii de motive şi a proiectului de hotărâre privind închirierea unui teren şi preluarea unui contract de închiriere.

Se dă cuvântul  domnului Truţă Petru  pentru prezentarea Raportului de specialitate al  Direcţiei administrarea patrimoniului.
Se dă cuvântul preşedintelui comisiei de buget pentru prezentarea avizului. Avizul este favorabil.

Se dă cuvântul preşedintelui comisiei de urbanism  pentru prezentarea avizului. Avizul este favorabil.

Se dă cuvântul preşedintelui comisiei sociale   pentru prezentarea avizului. Avizul este favorabil.

Se dă cuvântul preşedintelui comisiei juridice pentru prezentarea avizului. Avizul este favorabil.


Se supune la vot proiectul de hotărâre. Se aprobă cu unanimitate de voturi şi se adoptă hotărârea nr. 96/2011 privind închirierea unui teren şi preluarea unui contract de închiriere.
La punctul 24 se dă cuvântul domnului primar pentru prezentarea expunerii de motive şi a proiectului de hotărâre privind  prelungirea unor contracte de închiriere.

Se dă cuvântul  domnului Truţă Petru  pentru prezentarea Raportului de specialitate al  Direcţiei administrarea patrimoniului.
Se dă cuvântul preşedintelui comisiei de buget pentru prezentarea avizului. Avizul este favorabil.

Se dă cuvântul preşedintelui comisiei de urbanism  pentru prezentarea avizului. Avizul este favorabil.

Se dă cuvântul preşedintelui comisiei de comerţ  pentru prezentarea avizului. Avizul este favorabil. 

Se dă cuvântul preşedintelui comisiei sociale   pentru prezentarea avizului. Avizul este favorabil.

Se dă cuvântul preşedintelui comisiei juridice pentru prezentarea avizului. Avizul este favorabil..

Se supune la vot proiectul de hotărâre. Se aprobă cu unanimitate de voturi şi se adoptă hotărârea nr. 97/2011 privind  prelungirea unor contracte de închiriere.
La punctul 25 se dă cuvântul domnului primar pentru prezentarea expunerii de motive şi a proiectului de hotărâre privind  transmiterea în folosinţă gratuită către Liceul Teoretic Joseph Haltrich a Sălii de sport situată în str. Mihai Eminescu nr. 6.

Se dă cuvântul  domnului Truţă Petru  pentru prezentarea Raportului de specialitate al  Direcţiei administrarea patrimoniului.
Se dă cuvântul preşedintelui comisiei de buget pentru prezentarea avizului. Avizul este favorabil.

Se dă cuvântul preşedintelui comisiei de urbanism  pentru prezentarea avizului. Avizul este favorabil.

Se dă cuvântul preşedintelui comisiei de comerţ  pentru prezentarea avizului. Avizul este favorabil.

Se dă cuvântul preşedintelui comisiei sociale   pentru prezentarea avizului. Avizul este favorabil.

Se dă cuvântul preşedintelui comisiei juridice pentru prezentarea avizului. Avizul este favorabil.

Se dă cuvântul preşedintelui comisiei de relaţii externe pentru  prezentarea avizului. Avizul este favorabil.

Se supune la vot proiectul de hotărâre. Se aprobă cu unanimitate de voturi şi se adoptă hotărârea nr. 98/2011 privind  transmiterea în folosinţă gratuită către Liceul Teoretic Joseph Haltrich a Sălii de sport situată în str. Mihai Eminescu nr. 6.
La punctul 26 se dă cuvântul domnului primar pentru prezentarea expunerii de motive şi a proiectului de hotărâre privind  încetarea  Contractului de concesiune nr. 132/25.01.2005.

Se dă cuvântul  domnului Truţă Petru  pentru prezentarea Raportului de specialitate al  Direcţiei administrarea patrimoniului.
Se dă cuvântul preşedintelui comisiei de buget pentru prezentarea avizului. Avizul este favorabil.

Se dă cuvântul preşedintelui comisiei de urbanism  pentru prezentarea avizului. Avizul este favorabil.

Se dă cuvântul preşedintelui comisiei de comerţ  pentru prezentarea avizului. Avizul este favorabil.

Se dă cuvântul preşedintelui comisiei sociale  pentru prezentarea avizului. Avizul este favorabil.

Se dă cuvântul preşedintelui comisiei juridice pentru prezentarea avizului. Avizul este favorabil.

Se dă cuvântul preşedintelui comisiei de relaţii externe pentru  prezentarea avizului. Avizul este favorabil.


Se supune la vot proiectul de hotărâre. Se aprobă cu unanimitate de voturi şi se adoptă hotărârea nr. 99/2011 privind  încetarea  Contractului de concesiune nr. 132/25.01.2005.
La punctul 27 se dă cuvântul domnului primar pentru prezentarea expunerii de motive şi a proiectului de hotărâre privind  avizarea vânzării unei locuinţe de către SC ATT SA Sighişoara.

Se dă cuvântul  domnului Truţă Petru  pentru prezentarea Raportului de specialitate al  Direcţiei administrarea patrimoniului.
Se dă cuvântul preşedintelui comisiei de buget pentru prezentarea avizului. Avizul este favorabil.

Se dă cuvântul preşedintelui comisiei de urbanism  pentru prezentarea avizului. Avizul este favorabil.

Se dă cuvântul preşedintelui comisiei sociale   pentru prezentarea avizului. Avizul este favorabil.

Se dă cuvântul preşedintelui comisiei juridice pentru prezentarea avizului. Avizul este favorabil.

Se supune la vot proiectul de hotărâre. Se aprobă cu unanimitate de voturi şi se adoptă hotărârea nr. 100/2011 privind  avizarea vânzării unei locuinţe de către SC ATT SA Sighişoara.
La punctul 28 se dă cuvântul domnului primar pentru prezentarea expunerii de motive şi a proiectului de hotărâre privind  concesionarea unui teren. 

Se dă cuvântul  domnului Truţă Petru  pentru prezentarea Raportului de specialitate al  Direcţiei administrarea patrimoniului.
Se dă cuvântul preşedintelui comisiei de buget pentru prezentarea avizului. Avizul este favorabil.

Se dă cuvântul preşedintelui comisiei de urbanism  pentru prezentarea avizului. Avizul este favorabil.

Se dă cuvântul preşedintelui comisiei de comerţ  pentru prezentarea avizului. Avizul este favorabil.

Se dă cuvântul preşedintelui comisiei sociale   pentru prezentarea avizului. Avizul este favorabil.

Se dă cuvântul preşedintelui comisiei juridice pentru prezentarea avizului. Avizul este favorabil.

Se dă cuvântul preşedintelui comisiei de relaţii externe pentru  prezentarea avizului. Avizul este favorabil.

Se trece la discuţii: 

Domnul Eftimie Adrian arată că acest proiect de hotărâre a mai fost pe ordinea de zi acum o lună de zile şi s-a motivat că cere o persoană fizică terenul, iar clădirea aparţine unei persoane juridice.

Domnişoara secretar arată că solicitantul este o persoană fizică, care este administrator al acelei societăţi, proprietar al construcţiei. În aceste condiţii i se poate concesiona.

Domnul Toth Tivadar arată că în expunerea de motive se spune că se face extindere. Mai este o societate care se află în aceeaşi situaţie. Suntem siguri că nu vrea şi această societate să concesioneze?

Domnişoara secretar explică faptul că cealaltă societate are deja teren.

Domnul Toth Tivadar consideră că acest lucru nu îl împiedică să mai solicite.

Domnul Truţă arată că nu mai este decât această parcelă.

Domnul Toth este de părere că această parcelă poate fi cerută de oricare dintre cele două societăţi. Doar dacă s-au înţeles între ei, se poate da direct.

Domnul arh.Ioan Velicu arată că prin P.U.D. ambele construcţii au fost prevăzute cu teren în spate pentru amenajarea de parcări. Aşa a fost făcută lotizarea, cu clădirea în faţă şi cu parcările în spate. Fanex a luat spaţiul şi locul de joacă, motivat de faptul că este mult gunoi acolo şi a mai rămas această parcelă. Din acest motiv s-a propus concesionarea directă.


Se supune la vot proiectul de hotărâre. Votează pentru 12 consilieri. Se abţin domnii consilieri Gavrilă Ionel, Rolea George, Eftimie Adrian, iar domnul Toth Tivadar votează împotrivă.


Domnişoara Fleşariu Anca anunţă că nu s-a întrunit numărul necesar de voturi pentru a fi promovată hotărârea. 
La punctul 29 se dă cuvântul domnului primar pentru prezentarea expunerii de motive şi a proiectului de hotărâre privind  aprobarea preţurilor pentru produse alimentare şi nealimentare practicate în magazinul economat pe luna iunie  2011.

 Se dă cuvântul  domnului Truţă Petru  pentru prezentarea Raportului de specialitate al  Direcţiei administrarea patrimoniului.
Se dă cuvântul preşedintelui comisiei de buget pentru prezentarea avizului. Avizul este favorabil.

Se dă cuvântul preşedintelui comisiei de comerţ pentru prezentarea avizului. Avizul este favorabil.

Se dă cuvântul preşedintelui comisiei sociale   pentru prezentarea avizului. Avizul este favorabil.

Se dă cuvântul preşedintelui comisiei juridice pentru prezentarea avizului. Avizul este favorabil.


Se trece la discuţii:


Domnul Burlacu Adrian propune să fie urmărite preţurile la acest magazin comparativ cu Penny Market, Kaufland şi Adrandi. De asemenea, cere ca la alimentele de bază să se specifice şi sortimentul.


Se supune la vot proiectul de hotărâre cu amendamentul propus de către domnul Burlacu Adrian în sensul ca pe viitor preţurile comparative să fie luate de la magazinele Kaufland, Penny Market şi Adrandi, iar la produse să se specifice sortimentul. Se aprobă cu unanimitate de voturi şi se adoptă hotărârea nr. 101/2011 privind aprobarea preţurilor pentru produse alimentare şi nealimentare practicate în magazinul economat pe luna iunie  2011.


În continuare preşedintele de şedinţă prezintă proiectele de hotărâre întocmite în timpul pauzei.


Intervine domnişoara secretar Fleşariu Anca, care arată că la începutul şedinţei a fost aprobată ordinea de zi. Precizează că se impune completarea ordinii de zi cu cele două puncte, urmând ca ordinea de zi să se supună din nou la vot în această formă.


Preşedintele de şedinţă supune la vot ordinea de zi cu modificările prezentate. Se aprobă cu unanimitate de voturi.

Are cuvântul domnul primar pentru a prezenta expunerea de motive şi proiectul de hotărâre privind participarea Grupului Coral „Nicolae Bogdan”, din partea Municipiului Sighişoara, la Festivalul de Muzică Ortodoxă de la Pomorie, Bulgaria. 

Are cuvântul doamna Raţiu Anca pentru a prezenta Raportul de specialitate al Biroului Relaţii Publice.

Se supune la vot proiectul de hotărâre. Se aprobă cu unanimitate de voturi şi se adoptă hotărârea nr. 102/2011 privind participarea Grupului Coral „Nicolae Bogdan”, din partea Municipiului Sighişoara, la Festivalul de Muzică Ortodoxă de la Pomorie, Bulgaria. 

În continuare se dă cuvântul domnul primar pentru a prezenta expunerea de motive şi proiectul de hotărâre privind participarea Formaţiei de dans modern „Kids”, din cadrul Clubului Copiilor Sighişoara, din partea Municipiului Sighişoara, la Campionatul european de dans scenic de la Kaposvár, Ungaria.
Are cuvântul doamna Raţiu Anca pentru a prezenta Raportul de specialitate al Biroului Relaţii Publice.

Se supune la vot proiectul de hotărâre. Se aprobă cu unanimitate de voturi şi se adoptă hotărârea nr. 103/2011 privind participarea Formaţiei de dans modern „Kids”, din cadrul Clubului Copiilor Sighişoara, din partea Municipiului Sighişoara, la Campionatul european de dans scenic de la Kaposvár, Ungaria.

În continuare se trece la discuţii diverse:


Domnul Eftimie Adrian ridică problema ridicării gunoiului menajer din cartierul Aurel Vlaicu, unde nu vine maşina decât la cerere şi o dată la trei săptămâni. Oamenii sunt nemulţumiţi că trebuie să plătească la fel ca şi ceilalţi cetăţeni ai oraşului. Astfel, sunt cazuri în care  un cetăţean are două proprietăţi şi plăteşte de ori această taxă, deşi nu beneficiază de serviciul respectiv.


Domnul Ştefănescu arată că acest gunoi se ridică o dată pe lună.


Domnul Maior Gheorghe arată că există un grafic.


Domnul Eftimie întreabă dacă S.C. Fanex a făcut locul de joacă pentru copii?


Domnul Velicu răspunde că nu.


Domnul Eftimie întreabă dacă s-au prevăzut termene şi sancţiuni în cazul în care nu face acest lucru? Roagă să se aibă în vedere asemenea măsuri.


De asemenea, arată că domnul Maior Gheorghe a promis că vor începe lucrările şi pe str. Alexandru cel Bun. Oamenii sunt dispuşi să repare singuri drumul, dacă se trimit acolo meseriaşi care mai mult strică decât să facă ca lumea. După ploaie str. Visarion Roman arăta rău de tot. S-a spus că se vor pune dale, dar încă nu au început lucrările. Întreabă dacă i se poate da un termen? În cartierul Andrei Şaguna s-au marcat şi trotuarele şi lumea este nemulţumită. Au cerut ca prima dată să li renoveze cartierul şi după aceea să li se ia banii. Str. Şt.O.Iosif, în faţa Hotelului Binder Bubi nu s-a terminat de reparat, iar când trec maşinile după ploaie, stropesc casele şi gardurile caselor din zonă. În piaţă se continuă cu evaziunea fiscală. Nu se folosesc casele de marcat decât în caz de nevoie. Se face evaziune fiscală şi cu amenajarea cimitirului, unde nu se eliberează nici un fel de act pentru lucrările care se fac.


Domnul Ferezan Mircea arată că şi cu garajele se face evaziune fiscală.


Domnul Rolea George arată că, înainte de a se construi hotelul Binder Bubi, pe porţiunea menţionată de către domnul Eftimie, a fost un drum asfaltat, dar după ce s-au făcut săpăturile pentru hotel, terenul a luat-o la vale. Această societate trebuie să repare drumul pentru că ea l-a stricat. Nu înţelege de ce trebuie să reparăm noi, din moment ce ei au stricat atunci când au construit hotelul?! Doreşte să ştie dacă s-a încasat o sumă de bani pe această parcare?


Domnul Truţă Petru arată că se plăteşte în continuare redevenţa.


Domnul Rolea George arată că nu a fost acceptată fuziunea cu firma Excelsior, aşa că, practic nu sunt proprietarii acelei suprafeţe de teren, pe care au amenajat-o fără autorizaţie de construcţie şi o folosesc. Chiar dacă plătesc redevenţa, trebuie să plătească o taxă de închiriere. 


De asemenea, arată că programul la Cartea Funciară este până la ora 11,30, pe când pentru Notari este până la 13,30. 


Domnul Urian Cosmin arată că programul este stabilit de la judeţ. Toate oraşele din judeţ au acelaşi program.


Domnul Rolea George arată că s-a trecut peste punctul 21, unde era vorba de achitarea taxei de către taximetrişti până în ultima zi a lunii.  Roagă să se monitorizeze această activitate pentru a nu exista posibilitatea de a se motiva că, neavând activitate, nu se plăteşte. Roagă să se urmărească dacă nu va fi o scădere a veniturilor din cauza acestei facilităţi care s-a aprobat.


Domnul Gavrilă Ionel roagă ca după ce se cosesc zonele verzi, iarba rezultată să fie ridicată imediat pentru a nu crea un aspect neplăcut. În ceea ce priveşte filmarea şedinţelor Consiliului local, acest lucru se poate face de la A la Z. Roagă să se ia măsuri vis-a-vis de ceea ce s-a hotărât acum trei ani. Ar dori să se clarifice şi această problemă.


Domnul primar arată că în anul 2001 s-a hotărât să nu se mai filmeze pentru că se discuta foarte mult. Sunt probleme pentru că se transmite secvenţial. Acum televiziunea locală aparţine unui politician, ceea ce nu este în regulă pentru că aceste transmisii pot face mai mult rău decât înainte. Dacă ar fi o televiziune neutră, n-ar avea nimic împotrivă. 


Domnul Eftimie Adrian arată că se poate lua angajamentul de a se transmite integral înregistrarea. 


Domnul Ferezan propune să transmită integral R.D.S.


Domnul Rolea George arată că domnul primar a afirmat că nu are nimic împotrivă dacă se transmite în direct. Şedinţele Consiliului local sunt publice şi pot fi transmise în direct.


Domnul Gavrilă Ionel susţine că foarte mulţi sighişoreni doresc să urmărească aceste transmisii.


Domnişoara secretar arată că cetăţenii pot participa la şedinţele Consiliului local, care sunt publice.


Domnul Rolea George aduce aminte că este o hotărâre a Consiliului local, prin care se spune că cetăţenii pot participa, dar numai în limita locurilor libere.


Domnul primar arată că şedinţele se pot ţine şi la sala M.Eminescu şi n-ar fi avut nimic împotriva transmiterii lor la televizor, dar ar fi fost vorba de o televiziune obiectivă, care să nu aibă nimic de-a face cu politica.


Domnul Gall Erno nu înţelege de ce acum acest interes intr-o dată pentru şedinţe filmate?


Domnul Gavrilă arată că dânsul a venit cu o propunere şi roagă să i se spună punctul de vedere faţă de aceasta.


Domnul Rolea George arată că, atunci când se vrea, locurile sunt limitate, iar atunci când există un anume interes, sala este arhiplină!


Intervine doamna Szasz Izolda, care nu înţelege de ce trebuie consilierii să fie convinşi la punctul Diverse că şedinţele trebuie televizate!


Domnul Rolea George îi replică doamnei Szasz că nu doreşte să o convingă  pentru că dânsa este deja convinsă şi părăseşte sala de şedinţă. 


Domnul Burlacu Adrian arată că executivul a avut o relaţie specială cu Binder Bubi şi din acest motiv s-a venit cu trei proiecte de hotărâre. Niciodată executivul nu a ţinut la firmele din Sighişoara! Întreabă câte taxe plătesc acestea şi câte taxe plăteşte Binder Bubi?! De ce să facem drumul pe banii noştri? De asemenea, cât a costat accesul în cetate? De unde au fost alocaţi aceşti bani şi ce firme au lucrat acolo? De ce a fost angajată aceeaşi firmă, care anterior nu a executat cum trebuie o altă lucrare? Prioritatea sa nu este televiziunea ca să fie circ aici, dar recunoaşte că, din păcate, unele lucruri sunt adevărate. Părăseşte sala de şedinţă.


Domnul Gall Erno îl întreabă pe domnul Maior Gheorghe care este situaţia cu panourile de pe str. M.Viteazul? De asemenea, pista de biciclete din faţa magazinului Kaufland trebuie retrasată. 


Doamna Szasz Izolda este nemulţumită de atitudinea unor colegi consilieri care, după ce-şi spun problemele lor la Diverse, nu au decenţa să rămână în sală pentru a-i asculta şi pe ceilalţi.  Nu este dispusă să accepte această atitudine din partea lor, pentru că trebuie să existe respect şi, indiferent de problemele pe care le are fiecare dintre ei, are obligaţia morală de a rămâne până la sfârşitul şedinţei şi de a-şi asculta şi ceilalţi colegi. Ar fi vrut să informeze despre vizita făcută la Kiskunfelegyhaza, dar acum este de prisos. 


Au plecat din sala de şedinţă următorii consilieri: Rolea George, Oprea Nicolae, Ion Adăscăliţei, Burlacu Adrian, Ştefănescu Constantin, Popa Adrian, Muşunoi Daniela.


Doamna Szasz Izolda scoate în evidenţă, în continuare, meritele deosebite ale echipei „Spartacus”, care a ajuns vicecampioană naţională. Consideră că şi acestor copii ar trebui să li se acorde atenţie, chiar dacă nu li se dau bani, dar dacă ar fi chemaţi aici şi ar fi felicitaţi, ar însemna foarte mult pentru ei.


Domnul primar arată că în perioada 2005-2006 a fost acel fond constituit pentru premierea rezultatelor bune obţinute în sport sau activităţi culturale, dar din păcate hotărârea a fost anulată.  N-am reuşit să le mai dăm copiilor nici măcar o ciocolată sau o carte. 


Faţă de consilierii care au plecat, o roagă pe domnişoara secretar, să vadă dacă se impune ca aceştia să fie plătiţi pe întreaga durată a şedinţei.


Doamna Szasz Izolda consideră că trebuie să ai un tupeu foarte mare să arunci nişte vorba colegului tău, după care să te ridici de la masă şi să pleci! Aici îşi spun cuvântul şi cei 7 ani de acasă!


Domnul Gavrilă Ionel este şi dânsul de părere că, din respect pentru ceilalţi, ar trebui să rămână toţi consilierii la şedinţă până la terminarea acesteia.


Domnul viceprimar arată că există un Regulament de organizare şi funcţionare al Consiliului local, care trebuie respectat.


Domnul Gavrilă arată că, acel consilier care are o problemă deosebită, se poate învoi de la preşedintele de şedinţă. Propune ca acest regulament să fie prelucrat în şedinţa viitoare.


Domnul Gall Erno constată că la şedinţele ordinare, care sunt plătite, sunt prezenţi toţi, dar la şedinţele extraordinare de multe ori nu se întruneşte cvorumul.


Domnul Toth Tivadar întreabă dacă în cartierul „Bărăgan” se licitează locurile de parcare.


Domnul viceprimar răspunde că nu se licitează. Ele se dau în limita cererilor şi a locurilor disponibile.


Domnul Toth Tivadar arată că i s-a promis că se vor continua lucrările de canalizare din Galberich din alte fonduri. Timpul este foarte bun acum.


Domnul viceprimar arată că proiectul este făcut de către Consiliul judeţean prin Aquainvest şi acum urmează să se facă licitaţia, la sfârşitul anului. Acest proiect înseamnă canalizare şi apă, dar din păcate urmează şi gazul.


Domnul Toth Tivadar sesizează faptul că, foarte multe maşini mari, tiruri, autobuze etc. sunt parcate pe drumuri înguste, în apropierea locuinţelor şoferului respectiv. Consideră că nu este normal acest lucru. 


Domnul viceprimar arată că s-a discutat acest lucru şi a întrebat dacă este oportun să vină cu un proiect de hotărâre, dar nu s-a luat nici o decizie.


Domnul Gavrilă Ionel  roagă să fie prezent la şedinţele Consiliului local şi şeful Poliţiei sau locţiitorul acestuia. 


Domnul primar arată că au fost convocaţi la o şedinţă la Tg.Mureş.


Nefiind alte discuţii, preşedintele de şedinţă declară închise lucrările şedinţei.


PREŞEDINTE DE ŞEDINŢĂ,



SECRETAR,


Toth Tivadar 






Fleşariu Anca

